PATVIRTINTA

Kauno kolegijos Akademinės tarybos

2023 m. d. nutarimu Nr. (2.2.)-

#### **PRIĖMIMO Į KAUNO KOLEGIJĄ 2023 M. TAISYKLĖS**

**I SKYRIUS**

**BENDROSIOS NUOSTATOS**

1. Priėmimo į Kauno kolegiją taisyklės (toliau – Priėmimo taisyklės) nustato priėmimo į Kauno kolegijos (toliau – Kolegijos) studijas bendrąsias sąlygas ir priėmimo ypatumus. Priėmimo taisyklės reglamentuoja priėmimą į trumposios pakopos, pirmosios studijų pakopos nuolatinės ir ištęstinės studijų formų studijų programas bei priėmimą į dalies studijas.
2. Priėmimo į Kauno kolegiją taisyklės parengtos vadovaujantis šiais teisės aktais:
	1. LR Mokslo ir studijų įstatymu;
	2. LR švietimo, mokslo ir sporto ministro 2022 m. lapkričio 30 d. įsakymu Nr. V-1901 „Dėl stojančiųjų į trumposios pakopos, pirmosios pakopos ir vientisųjų studijų valstybės finansuojamas studijų vietas ir pretenduojančių į studijų stipendijas konkursinės eilės sudarymo 2023 metais tvarkos aprašo patvirtinimo“;
	3. LR švietimo, mokslo ir sporto ministro 2017 m. rugpjūčio 30 d. įsakymu Nr. V-661 „Dėl asmenų, pretenduojančių nuo 2020 metų į aukštųjų mokyklų pirmosios pakopos ir vientisųjų studijų vietas, mokymosi rezultatų minimalių rodiklių patvirtinimo“;
	4. LR švietimo, mokslo ir sporto ministro 2023 m. kovo 27 d. įsakymu Nr. V-407 „Dėl mažiausio stojamojo konkursinio balo stojantiesiems į trumposios pakopos, pirmosios pakopos ir vientisųjų studijų valstybės finansuojamas studijų vietas ir pretenduojantiems į studijų stipendijas 2023 metais nustatymo“;
	5. Lietuvos kolegijų direktorių konferencijos 2022 m. lapkričio 30 d. įsakymu Nr. V-12 „Dėl 2023 m. stojančiųjų į trumposios pakopos ir kolegines pirmosios pakopos studijų programas konkursinio balo sudarymo principų ir kitų kriterijų patvirtinimo“;
	6. LR švietimo, mokslo ir sporto ministro 2022 m. gruodžio 15 d. įsakymu Nr. V-1957 „Dėl studentų, priimamų 2023 metais į aukštąsias mokyklas, norminių studijų kainų patvirtinimo“;
	7. LR švietimo, mokslo ir sporto ministro 2020 m. birželio 19 d. įsakymu Nr. V-932 „Dėl užsienio šalių institucijose ar pagal tarptautinių organizacijų švietimo programas išsilavinimą įgijusių asmenų konkuravimo dėl priėmimo į valstybės finansuojamas studijų aukštosiose mokyklose vietas tvarkos aprašo patvirtinimo“ ir jo pakeitimais;
	8. LR švietimo, mokslo ir sporto ministro 2011 m. kovo 16 d. įsakymu Nr. V-435 „Dėl Tarptautinių užsienio kalbų egzaminų įvertinimų įskaitymo ir atitikmenų valstybinių užsienio kalbų brandos egzaminų įvertinimams nustatymo tvarkos aprašo patvirtinimo“ ir jo pakeitimais;
	9. LR Vyriausybės 2017 m. birželio 28 d. nutarimu Nr. 540 „Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo“, „Studijų programos ir studijų formos keitimo, išlaikant valstybės finansavimą, atvejų bei tvarkos aprašu“;
	10. LR švietimo ir mokslo ministro 2003 m. sausio 8 d. įsakyme Nr. V-11/18 „Dėl Ligų, galinčių būti pagrindu atleisti asmenis nuo brandos egzaminų, sąrašo patvirtinimo“;
	11. LR švietimo, mokslo ir sporto ministro įsakymas 2023 m. kovo 14 d. d. Nr. V-329 „Dėl asmenų, 2023 metais stojančių į trumposios pakopos, pirmosios pakopos, vientisąsias ir profesines studijas, centralizuoto priėmimo tvarkos aprašo patvirtinimo“;
	12. Kauno kolegijos statutu;
	13. Kauno kolegijos studijų tvarka;
3. Šiame dokumente naudojamos pagrindinės sąvokos:
	1. Konkursinis balas – skaitinė konkursinio balo sudedamųjų dalių išraiška, apskaičiuojama kiekvienam stojančiajam kiekvienoje studijų programoje.
	2. Konkursinė eilė – pagal Priėmimo taisyklėse nustatytą atrankos kriterijų visumą mažėjimo tvarka sudarytas stojančiųjų į pirmą kursą sąrašas.
	3. Stojantysis – asmuo, pretenduojantis į studijų vietą Kolegijoje ir dalyvaujantis konkurse jai užimti.
	4. Studijų sutartis – kolegijos direktoriaus arba jo įgalioto asmens ir studento ar klausytojo pasirašytas šalių susitarimą patvirtinantis dokumentas, kuriame aprašyti abiejų šalių įsipareigojimai.
	5. Dalies studijos – asmens mokymasis atskirų studijų dalykų/modulių (jų grupių), kurie įvertinami ir patvirtinami pažymėjimu. Besimokantysis turi klausytojo statusą.
	6. Klausytojas – asmuo, studijuojantis pagal neformaliojo švietimo programą arba atskirus studijų dalykus (jų grupes).
	7. Pretendentas – asmuo, teikiantis prašymą studijuoti kaip klausytojas arba kaip studentas studijuosiantis aukštesniame studijų semestre.
	8. Pretendento registracijos įmoka – Kolegijos nustatyta ir patvirtinta pinigų suma, kurią moka pretendentas.
	9. Stojamoji studijų įmoka – Kolegijos nustatyta ir patvirtinta pinigų suma, kurią moka priėmusieji kvietimą studijuoti bendruoju priėmimu į Lietuvos aukštąsias mokyklas ir instituciniu priėmimu.
	10. Studijų stipendija – iš valstybės biudžeto lėšų studijų laikotarpiui skiriama norminės studijų kainos dydžio suma asmenims, priimtiems į valstybės nefinansuojamas vietas bendruoju priėmimu į Lietuvos aukštąsias mokyklas.
	11. Trumposios studijos – aukštojo mokslo studijų pakopa profesinei kvalifikacijai pagal Lietuvos kvalifikacijų sandaros penktąjį lygį įgyti.
4. Į Kolegiją priimami asmenys, turintys ne žemesnį, kaip vidurinį išsilavinimą.
5. Konkursinei eilei sudaryti organizuojamas centralizuotas priėmimas į aukštąsias mokyklas.
6. Asmenys, pageidaujantys studijuoti:
	1. valstybės finansuojamose, valstybės nefinansuojamose studijų vietose arba gauti studijų stipendiją kviečiami konkurso tvarka stoti Bendruoju priėmimu į Lietuvos aukštąsias mokyklas (toliau – Bendrasis priėmimas). Bendrojo priėmimo tvarka aprašyta IV skyriuje;
	2. atskirus Kolegijos studijų programoje dėstomus dalykus gali būti priimami į Dalies studijas klausytojo statusu. Priėmimo į dalies studijas klausytojo statusu tvarka aprašyta V skyriaus pirmame skirsnyje;
	3. ir turintys aukštąjį išsilavinimą arba studijavę daugiau, kaip vieną semestrą aukštojoje mokykloje gali būti priimami į aukštesnį semestrą. Priėmimo į aukštesnį semestrą tvarka aprašyta V skyriaus antrame skirsnyje;
	4. Užsienio šalių piliečių (ne Europos Sąjungos Ir Europos Ekonominės Erdvės) priėmimo tvarka aprašyta V skyriaus trečiame skirsnyje. Įgijusiems išsilavinimą užsienio institucijose ir pretenduojantiems į valstybės finansuojamas vietas (pageidaujantiems dalyvauti bendrajame priėmime) priėmimo eiga pateikiama Lietuvos aukštųjų mokyklų asociacijos bendrajam priėmimui organizuoti interneto svetainėje [www.lamabpo.lt](http://www.lamabpo.lt)
7. Studijų programų, į kurias bus vykdomas priėmimas 2023 metais, sąrašas pateikiamas Priėmimo taisyklių 1 priede.
8. Studijų kainos pagal studijų programas ir studijų formas pateikiamos Priėmimo taisyklių 3 ir 4 prieduose.

**II SKYRIUS**

**STOJANČIŲJŲ Į PIRMOSIOS PAKOPOS STUDIJAS ATRANKOS KRITERIJAI IR KONKURSINIO BALO SKAIČIAVIMO PRINCIPAI**

1. Stoti į Kolegiją gali asmenys, kurių konkursinis balas į valstybės finansuojamas ir valstybės nefinansuojamas studijų vietas yra ne žemesnis nei 4,3 ir atitinka LR Švietimo, mokslo ir sporto ministerijos keliamus reikalavimus. Šis reikalavimas netaikomas stojantiesiems, kurie yra atleisti nuo brandos egzaminų dėl ligų, nurodytų Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2003 m. sausio 8 d. įsakyme Nr. V-11/18 „Dėl Ligų, galinčių būti pagrindu atleisti asmenis nuo brandos egzaminų, sąrašo patvirtinimo“.
2. Užsienio šalių institucijose ar pagal tarptautinių organizacijų švietimo programas vidurinį arba jam lygiavertį išsilavinimą (kvalifikaciją) įgiję asmenys priimami į valstybės finansuojamas studijų vietas vadovaujantis Užsienio šalių institucijose ar pagal tarptautinių organizacijų švietimo programas išsilavinimą įgijusių asmenų konkuravimo dėl priėmimo į valstybės finansuojamas studijų aukštosiose mokyklose vietas tvarkos aprašo, patvirtinto Lietuvos Respublikos švietimo, mokslo ir sporto ministro 2020 m. birželio 19 d. įsakymu Nr. V-932 „Dėl Užsienio šalių institucijose ar pagal tarptautinių organizacijų švietimo programas išsilavinimą įgijusių asmenų konkuravimo dėl priėmimo į valstybės finansuojamas studijų aukštosiose mokyklose vietas tvarkos aprašo patvirtinimo“, nustatyta tvarka.
3. Minimalūs reikalavimai pretenduojantiems į pirmosios pakopos valstybės finansuojamas studijų vietas ir valstybės nefinansuojamas studijų vietas su studijų stipendija:
	1. Vidurinį išsilavinimą įgijusiųjų 2021 - 2023 metais 5 mokomųjų dalykų vidurkis turi būti ne mažiau kaip 6. Stojantieji turi būti išlaikę:
		1. Lietuvių kalbos ir literatūros valstybinį brandos egzaminą;
		2. Matematikos valstybinį brandos egzaminą (matematikos valstybinis brandos egzaminas neprivalomas stojantiesiems į menų studijų krypčių programas);
		3. Kitą stojančiojo laisvai pasirinktą valstybinį brandos egzaminą;
	2. Vidurinį išsilavinimą įgijusiųjų 2019 - 2020 metais 5 mokomųjų dalykų vidurkis turi būti ne mažiau kaip 6. Stojantieji turi būti išlaikę:
		1. Lietuvių kalbos ir literatūros valstybinį brandos egzaminą;
		2. Užsienio kalbos (anglų, vokiečių arba prancūzų) valstybinį brandos arba tarptautinį egzaminą ne žemesniu nei B1 lygiu;
		3. Matematikos valstybinį brandos egzaminą (matematikos valstybinis brandos egzaminas neprivalomas stojantiesiems į menų studijų krypčių programas);
	3. Vidurinį išsilavinimą įgiję 2018 metais turi būti išlaikę:
		1. Lietuvių kalbos ir literatūros valstybinį arba mokyklinį brandos egzaminą;
		2. Užsienio kalbos (anglų, vokiečių arba prancūzų) valstybinį brandos arba tarptautinį egzaminą ne žemesniu nei B1 lygiu;
		3. Matematikos valstybinį brandos egzaminą. Matematikos valstybinis brandos egzaminas neprivalomas stojantiesiems į menų studijų krypčių programas.
	4. Vidurinį išsilavinimą įgiję 2017-2016 metais turi būti išlaikę:
		1. Lietuvių kalbos ir literatūros valstybinį arba mokyklinį brandos egzaminą;
		2. Užsienio kalbos (anglų, vokiečių arba prancūzų) valstybinį brandos arba tarptautinį egzaminą ne žemesniu nei B1 lygiu;
		3. Matematikos brandos egzaminą (išskyrus stojantieji į menų krypčių grupės studijų programas).
	5. Vidurinį išsilavinimą įgiję 2015 metais turi būti išlaikę:
		1. Lietuvių kalbos ir literatūros valstybinį arba mokyklinį brandos egzaminą;
		2. Užsienio kalbos (anglų, vokiečių arba prancūzų) valstybinį brandos arba tarptautinį egzaminą ne žemesniu nei B1 lygiu.
	6. Asmenims, vidurinį išsilavinimą įgijusiems 2014 metais ir anksčiau, taip pat atleistiems nuo brandos egzaminų dėl ligos arba turintiems įgytų ar įgimtų sutrikimų bei asmenims, įgijusiems vidurinį išsilavinimą užsienio šalių institucijose pagal tarptautinių organizacijų švietimo programas, minimalus reikalavimas yra vidurinį išsilavinimą liudijantis dokumentas.
4. Minimalūs reikalavimai pretenduojantiems į valstybės nefinansuojamas studijų vietas:
	1. Asmenys, vidurinį išsilavinimą įgiję 2018 - 2022 metais, konkurso būdu priimami, jei yra išlaikę bent vieną valstybinį brandos egzaminą ir turintys ne žemesnį kaip vidurinį išsilavinimą liudijantį dokumentą.
	2. Asmenims, vidurinį išsilavinimą įgijusiems 2017 metais ir seniau, taip pat atleistiems nuo brandos egzaminų dėl ligos arba turintiems įgytų ar įgimtų sutrikimų bei asmenims, įgijusiems vidurinį išsilavinimą užsienio šalių institucijose pagal tarptautinių organizacijų švietimo programas, minimalus reikalavimas yra vidurinį išsilavinimą liudijantis dokumentas.
5. Stojantieji priimami konkurso būdu pagal konkursinį balą į kiekvieną studijų programą atskirai pagal studijų programos formą ir finansavimo būdą.
6. Konkursinis balas skaičiuojamas pagal tuos pačius principus tiek į valstybės finansuojamas, tiek į valstybės nefinansuojamas studijų vietas.
7. Konkursinis balas ir konkursinės eilės tiek į nuolatines, tiek į ištęstines studijas sudaromos pagal tuos pačius principus. Konkursinės eilės sudaromos konkursinio balo mažėjimo tvarka.
8. Konkursinio balo skaičiavimo, brandos egzaminų įvertinimų ir įskaitomų metinių pažymių perskaičiavimo principai numatyti LR ŠMSM ministro 2022 m. lapkričio 30 d. įsakymu Nr. V-1901 „Dėl stojančiųjų į trumposios pakopos, pirmosios pakopos ir vientisųjų studijų valstybės finansuojamas studijų vietas ir pretenduojančių į studijų stipendijas konkursinės eilės sudarymo 2023 metais tvarkos aprašo patvirtinimo“.
9. Konkursinį balą sudarantys dalykai ir jų svertiniai koeficientai pagal studijų programas pateikiami Priėmimo taisyklių 2 priede. Konkursinis balas apskaičiuojamas susumavus perskaičiuotų konkursinių mokomųjų dalykų pažymių ir svertinių koeficientų sandaugas bei pridėjus papildomus balus.
10. Priėmimo konkursiniam balui apskaičiuoti naudojami pagrindiniai ir papildomi kriterijai. Stojančiojo konkursinį balą sudaro šie pagrindiniai kriterijai (išskyrus menų studijų krypčių grupės studijų programas):
	1. Pagrindinio (pirmojo) dalyko brandos egzamino įvertinimas, jo svertinis koeficientas – 0,4. Jeigu šio įvertinimo nėra, ši konkursinio balo dedamoji prilyginama nuliui;
	2. Antrojo dalyko brandos egzamino įvertinimas arba metinis pažymys (įrašytas į brandos atestatą) svertinis koeficientas – 0,2, išskyrus žemės ūkio, viešojo maitinimo, maisto technologijų studijų kryptyse, kurių svertinis koeficientas – 0,1;
	3. Trečiojo dalyko brandos egzamino įvertinimas arba metinis pažymys (įrašytas į brandos atestatą), jo svertinis koeficientas – 0,2; išskyrus žemės ūkio, viešojo maitinimo, maisto technologijų studijų kryptyse, kuriose svertinis koeficientas – 0,3; šią konkursinio balo dedamąją sudaro bet kurio su kitu konkursinio balo dalyku nesikartojančio brandos atestato dalyko, kuriam stojimo metais organizuojamas valstybinis brandos egzaminas, įvertinimas (naudojamas palankiausias stojančiajam dalyko įvertinimas). Informatikos, inžinerijos, technologijų mokslų, žemės ūkio studijų krypčių grupėse šia dedamąja gali būti laikomas ir kvalifikacijos egzamino, skirto įgyti Lietuvos kvalifikacijų sandaros IV lygiui priskirtiną kvalifikaciją (baigusiems profesinio mokymo programas iki 2013 m.), teorijos ir praktikos darbo įvertinimo balų aritmetinis vidurkis arba kompetencijų, įgytų siekiant Lietuvos kvalifikacijų sandaros IV lygio kvalifikacijos, teorinės ir praktinės dalies įvertinimo balų aritmetinis vidurkis;
	4. Ketvirtojo dalyko – lietuvių kalbos ir literatūros valstybinio brandos egzamino arba kito dalyko, numatyto vietoje lietuvių kalbos ir literatūros dalyko, jeigu lietuvių kalba ir literatūra yra pirmasis dalykas, brandos egzamino įvertinimas ar metinis pažymys; svertinis koeficientas – 0,2;
	5. Menų studijų krypčių grupės studijų programose brandos atestato įvertinimai į konkursinį balą neskaičiuojami, juos pakeičia stojamojo egzamino įvertinimas.
	6. Papildomi kriterijai yra šie:

|  |  |
| --- | --- |
| Kriterijus | Kriterijaus vertė |
| Pirmojo arba antrojo dalyko brandos darbo ne žemesnis nei 9 įvertinimas. | 0,25 balo |
| Baigti baziniai kariniai mokymai arba atlikta privalomoji pradinė karo tarnyba. | 0,5 balo |
| Tarptautinių olimpiadų, konkursų prizinės vietos.Vertinami tik 10–12 klasių (gimnazijos II–IV klasių) olimpiadų ir konkursų pasiekimai. Už to paties dalyko olimpiadą ar konkursą balas (didžiausias) skaičiuojamas tik vieną kartą, už skirtingų dalykų olimpiadas skirti papildomi balai sumuojami, tačiau tik vieną kartą. | 1 vieta – 2,5 balo2 vieta – 1,5 balo3 vieta – 1 balas |
| Šalies olimpiadų ir konkursų prizinės vietos. Vertinami tik 10–12 klasių (gimnazijos II–IV klasių) olimpiadų ir konkursų pasiekimai. Už to paties dalyko olimpiadą ar konkursą balas (didžiausias) skaičiuojamas tik vieną kartą, už skirtingų dalykų olimpiadas skirti papildomi balai sumuojami. | 1 vieta – 1,5 balo2 vieta – 1 balas3 vieta – 0,5 balo |
| Baigusiems tos pačios švietimo srities profesinio mokymo programas su pagyrimu arba baigusiems tos pačios švietimo srities profesinio mokymo programas ir turintiems ne mažesnį kaip vienerių metų darbo stažą pagal įgytą kvalifikaciją | 1 balas |
| Dalyvavimas tarptautinėje arba nacionalinėje jaunimo savanoriškoje veikloje, kuri yra ne trumpesnė negu 3 mėnesiai. | 0,25 balo |

*Pastaba. Suminė kriterijų vertė, įskaitoma į konkursinį balą, negali viršyti 2,5 balo.*

1. Stojantiesiems į menų studijų krypčių grupės studijų programas ir į Dantų technologijos studijų programą keliami papildomi reikalavimai:
	1. Stojamuosius egzaminus, kurie yra privalomi stojant į menų studijų krypčių grupės studijų programas, organizuoja, vykdo ir vertina bendru kolegijų susitarimu paskirtos komisijos. Dokumentai, reglamentuojantys stojamųjų egzaminų turinį, organizavimo ir vykdymo bei vertinimo tvarką pateikiami interneto svetainėje [www.lamabpo.lt](http://www.lamabpo.lt).
	2. Stojantieji į Dantų technologijos studijų programą privalo laikyti manualinių gebėjimų patikrinimo testą. Manualinių gebėjimų patikrinimo testo nuostatai pateikiami Priėmimo taisyklių 6 priede.

**III SKYRIUS**

**STOJANČIŲJŲ Į TRUMPOSIOS PAKOPOS STUDIJAS ATRANKOS KRITERIJAI IR KONKURSINIO BALO SKAIČIAVIMO PRINCIPAI**

1. Stojančiųjų konkursinis balas skaičiuojamas iš brandos egzaminų, mokymosi ir kitų specialiųjų gebėjimų įvertinimo rezultatų. Į trumposios pakopos studijų valstybės finansuojamas ir valstybės nefinansuojamas studijų vietas gali būti priimti asmenys, kurių konkursinis balas yra ne žemesnis nei 4,3 ir atitinka LR Švietimo, mokslo ir sporto ministerijos keliamus reikalavimus. Šis reikalavimas netaikomas stojantiesiems, kurie yra atleisti nuo brandos egzaminų dėl ligų, nurodytų Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2003 m. sausio 8 d. įsakyme Nr. V-11/18 „Dėl Ligų, galinčių būti pagrindu atleisti asmenis nuo brandos egzaminų, sąrašo patvirtinimo“.
2. Užsienio šalių institucijose ar pagal tarptautinių organizacijų švietimo programas vidurinį arba jam lygiavertį išsilavinimą (kvalifikaciją) įgiję asmenys priimami į valstybės finansuojamas studijų vietas vadovaujantis Užsienio šalių institucijose ar pagal tarptautinių organizacijų švietimo programas išsilavinimą įgijusių asmenų konkuravimo dėl priėmimo į valstybės finansuojamas studijų aukštosiose mokyklose vietas tvarkos aprašo, patvirtinto Lietuvos Respublikos švietimo, mokslo ir sporto ministro 2020 m. birželio 19 d. įsakymu Nr. V-932 „Dėl Užsienio šalių institucijose ar pagal tarptautinių organizacijų švietimo programas išsilavinimą įgijusių asmenų konkuravimo dėl priėmi­mo į valstybės finansuojamas studijų aukštosiose mokyklose vietas tvarkos aprašo patvirtinimo“, nustatyta tvarka.
3. Stojantieji priimami konkurso būdu pagal konkursinį balą į kiekvieną studijų programą atskirai pagal studijų finansavimo būdą.
4. Konkursinis balas skaičiuojamas pagal tuos pačius principus tiek į valstybės finansuoja­mas, tiek į valstybės nefinansuojamas studijų vietas.
5. Konkursinio balo skaičiavimo, brandos egzaminų įvertinimų ir įskaitomų metinių pažymių perskaičiavimo principai numatyti LR švietimo, mokslo ir sporto ministro 2022 m. lapkričio 30 d. įsakymu Nr. V-1901 „Dėl stojančiųjų į trumposios pakopos, pirmosios pakopos ir vientisųjų studijų valstybės finansuojamas studijų vietas ir pretenduojančių į studijų stipendijas konkursinės eilės sudarymo 2023 metais tvarkos aprašo patvirtinimo“.
6. Stojančiojo konkursinį balą sudaro 2 priede nurodytų brandos atestato dalykų, kvalifika­ci­jos egzamino, stojamojo testo ir kitų pasiekimų įvertinimų, padaugintų iš svertinių koeficientų, suma.
7. Stojančiojo konkursinį balą sudaro šios dedamosios:
	1. Pirmoji dedamoji – brandos atestato dviejų dalykų brandos egzaminų įvertinimų arba metinių pažymių aritmetinis vidurkis; jo svertinis koeficientas – 0,3. Dviejų dalykų aritmetinis vidurkis skaičiuojamas iš matematikos, fizikos, chemijos, informacinių technologijų dalykų brandos egzaminų įvertinimų arba metinių pažymių;
	2. Antroji dedamoji – profesinio mokymo programų kvalifikacijos egzamino, skirto įgyti Lietuvos kvalifikacijų sandaros IV lygio kvalifikaciją (baigusiems profesinio mokymo programas iki 2013 metų), teorijos ir praktikos darbo įvertinimo balų aritmetinis vidurkis arba kompetencijų, įgytų siekiant Lietuvos kvalifikacijų sandaros IV lygio kvalifikacijos, teorinės ir praktinės dalies įvertinimo balų aritmetinis vidurkis arba galutinis įvertinimas (nuo 2022 m. sausio 1 d.) arba stojamojo testo įvertinimas; šios dedamosios svertinis koeficientas – 0.25 arba 0,5. Baigus informacijos ir ryšio technologijų švietimo srities programas, svertinis koeficientas – 0,5, baigus gamybos ir perdirbimo, inžinerijos ir inžinerinių profesijų švietimo srities programas, jei tai neprieštarauja profesiniam standartui, svertinis koeficientas – 0,25. Asmenims, minimiems 11 punkte, taikomas stojamasis testas, jo svertinis koeficientas – 0,5.
	3. Trečioji dedamoji – kiti pasiekimai; svertinis koeficientas – 0,2. Vertinama studijų kryptį atitinkanti profesinė patirtis. Jei profesinė patirtis atitinka studijų kryptį ir yra ne trumpesnė nei 2 metai (išskyrus atvejus, kai atitinkamame profesiniame standarte numatyta kitaip; tais atvejais taikoma profesiniame standarte nustatyta norma), ši dedamoji vertinama 10 balų; kai profesinė patirtis atitinka studijų kryptį, ir yra ne trumpesnė nei 1 metai, ši dedamoji vertinama 5 balais. Trumpesnė nei 1 metų profesinė patirtis nevertinama.
8. Stojamąjį testą ir stojančiųjų pasiekimus įvertina kolegija, į kurią pirmuoju pageidavimu pretenduoja stojantysis, vadovaujantis kolegijų, vykdančių atitinkamos studijų krypties studijų programas parengtais ir patvirtintais reikalavimais. Stojamasis testas vykdomas tik bendrojo priėmimo metu.

**IV SKYRIUS**

**BENDRASIS PRIĖMIMAS**

1. Bendrąjį centralizuotą priėmimą vadovaujantis LR ŠMSM ministro įsakymu vykdo įgaliota institucija Lietuvos aukštųjų mokyklų asociacija bendrajam priėmimui organizuoti (toliau – LAMA BPO).
2. Centralizuotame priėmime dalyvaujantys stojantieji gali pretenduoti į trumposios pakopos ir pirmosios pakopos studijų programas. Asmenų, stojančių į trumposios pakopos studijas, konkursinė eilė sudaroma pagal jų konkursinį balą, apskaičiuotą pagal Priėmimo taisyklių 26 punkte nurodytą kriterijų įtaką, pateiktą aprašo 3 priede. Asmenų, stojančių į pirmosios pakopos kolegines studijas, konkursinė eilė sudaroma pagal jų konkursinį balą, apskaičiuotą pagal aprašo 18 punkte nurodytų kriterijų įtaką, pateiktą aprašo 2 ir 4 prieduose.
3. Studentų priėmimas vykdomas pagal LAMA BPO patvirtintą grafiką (5 priedas). Bendrojo priėmimo tvarkos aprašas, kuris dėl ypatingų aplinkybių gali kisti, priėmimo procedūros skelbiamos interneto svetainėje [www.lamabpo.lt](http://www.lamabpo.lt).
4. Stojantieji bendruoju priėmimu į Kolegiją ir atitinkantys 2023 metais keliamus minimalius reikalavimus gali pretenduoti į valstybės finansuojamas studijų vietas, į valstybės nefinansuojamas studijų vietas ir į valstybės nefinansuojamas vietas su studijų stipendija.
5. Asmenys, įgiję išsilavinimą užsienio šalių institucijose, priimami konkurso būdu į valstybės finansuojamas vietas, jeigu jie yra:
	1. Lietuvos Respublikos piliečiai, kitų Europos sąjungos valstybių narių ar Europos ekonominės erdvės valstybių piliečiai;
	2. užsienio šalių piliečiai ir asmenys be pilietybės, turintys nuolatinį leidimą gyventi Lietuvoje;
	3. Išeivijos ir lietuvių kilmės užsieniečių vaikai, vaikaičiai ir provaikaičiai, pateikę lietuvių bendruomenės toje šalyje, iš kurios atvyko, pažymą, patvirtinančią lietuvių kilmę.
6. Bendrai su kitomis kolegijomis organizuojami stojamieji egzaminai į trumposios pakopos studijas, menų studijų krypčių grupės studijų programas bei atskiras (vykdomas tik stojant į Kauno kolegiją) manualinių gebėjimų patikrinimo testas į Dantų technologijos studijų programą organizuojami tik bendrojo priėmimo į aukštąsias mokyklas metu.
7. Stojamųjų egzaminų bei manualinių gebėjimų patikrinimo testo laikymo tvarkaraščiai pateikiami LAMA BPO interneto svetainėje [www.lamabpo.lt](http://www.lamabpo.lt).
8. Priimtaisiais laikomi tie asmenys, kurie su Kolegija sudaro studijų sutartį atvykdami nurodytais terminais (5 priedas) į Kauno kolegiją arba pasirašydami studijų el. sutartį.
9. Atvykdamas pasirašyti studijų sutartį stojantysis privalo pateikti šiuos dokumentus:
	1. asmens tapatybės kortelę arba pasą (parodyti);
	2. brandos atestatą ir jo priedą(-us) arba kitus vidurinį išsilavinimą liudijančius dokumentus arba notaro patvirtintus jų nuorašus (parodyti, o esant duomenų nesutapimui stojančiojo užpildytame prašyme iš LAMA BPO IS su dokumento originalu, įteikiama dokumento kopija);
	3. pažymas apie perlaikytus ir papildomai laikytus brandos egzaminus arba notaro patvirtintus šių dokumentų nuorašus (jei turi, parodyti, o esant duomenų nesutapimui stojančiojo užpildytame prašyme iš LAMA BPO IS su dokumento originalu, įteikiama dokumento kopija);
	4. Studijų kokybės vertinimo centro išduotus dokumentus, patvirtinančius ne Lietuvos Respublikos mokyklose įgytą ne žemesnį kaip vidurinį ar jam prilygintą išsilavinimą (jei turi, parodyti, o esant duomenų nesutapimui stojančiojo užpildytame prašyme iš LAMA BPO IS su dokumento originalu, įteikiama dokumento kopija);
	5. kitus papildomus išsilavinimą liudijančius dokumentus arba notaro patvirtintus jų nuorašus (jei turi, parodyti, o esant duomenų nesutapimui stojančiojo užpildytame prašyme iš LAMA BPO IS su dokumento originalu, įteikiama dokumento kopija);
	6. dokumentus, suteikiančius teisę gauti papildomų balų, arba notaro patvirtintus šių dokumentų nuorašus (jei turi, parodyti, o esant duomenų nesutapimui stojančiojo užpildytame prašyme iš LAMA BPO IS su dokumento originalu, įteikiama dokumento kopija);
	7. dokumentus, patvirtinančius pavardės ar vardo keitimą, jeigu ne visi pateikiami dokumentai yra ta pačia pavarde ar vardu (ir kopiją);
	8. sumokėtos 50,00 eurų stojamosios studijų įmokos kvitą / bankinio pavedimo išrašą arba jo kopiją (Sąskaitų rekvizitai nurodyti Priėmimo taisyklių VI skyriuje).
10. Jei pakviestasis studijuoti asmuo nurodytu laiku negali atvykti pasirašyti studijų sutarties, jis gali įgalioti kitą asmenį. Įgaliotieji asmenys, įforminantys priėmimą ir pasirašantys studijų sutartį, privalo turėti notaro patvirtintą raštišką arba informacinių technologijų priemonėmis Įgaliojimų registre (www.igaliojimai.lt) sudarytą ir užregistruotą stojančiojo įgaliojimą.

**V SKYRIUS**

**INSTITUCINIS PRIĖMIMAS**

**PIRMASIS SKIRSNIS**

**PRIĖMIMAS Į STUDIJŲ PROGRAMOS(-Ų) DALIES STUDIJAS**

1. Į studijų programos(-ų) dalies (toliau – Dalies) studijas asmenys priimami klausytojo statusu ir turi tenkinti 12 punkte keliamus reikalavimus.
2. Klausytojo priėmimas studijuoti atskirus studijų programos dalykus / modulius vykdomas:
	1. į studijų programos pirmo semestro studijų dalykus / modulius tuo atveju, jei yra laisvų studijų vietų pagal Kauno kolegijos Akademinės tarybos patvirtintą 2023 m. maksimalų studentų priėmimo planą;
	2. į studijų programos aukštesnio semestro studijų dalykus / modulius tuo atveju, jei studijų programos, kurios dalį pageidaujama studijuoti, akademinėje grupėje yra laisvų studijų vietų arba klausytojams formuojama atskira grupė.
3. Asmenų, priimamų į Dalies studijas, išskyrus atvejus, aprašytus 41 punkte, konkursinis balas neskaičiuojamas.
4. Tuo atveju, kai pretendentų į dalies studijas yra daugiau, nei laisvų vietų (39.1 punktas), pretendentų atranka vykdoma konkurso būdu pagal konkursinį balą. Konkursinis balas skaičiuojamas iš brandos atestato pažymių ir papildomų balų pagal stojimo metais patvirtintas studentų priėmimo į Kauno kolegiją taisykles.
5. Pretendento prašymą vizuoja fakulteto, kurio studijų programos dalykus / modulius pretendentas pageidauja studijuoti, dekanas.
6. Priėmimas į dalies studijas galimas per pirmas 10 darbo dienų nuo semestro pradžios (modulinėse studijų programose per pirmas 10 darbo dienų nuo studijų modulio vykdymo pradžios).
7. Asmuo, pretenduojantis į Dalies studijas, pateikia nustatytos formos prašymą akademiniame padalinyje, kuriame bus vykdomos dalies studijos ir privalo turėti šiuos dokumentų originalus:
	1. asmens tapatybės kortelę arba pasą (parodyti);
	2. brandos atestato ir jo priedo (-ų) arba kitų vidurinį išsilavinimą liudijančius dokumentus arba notaro patvirtintų jų nuorašus (įteikti kopijas);
	3. pažymas apie perlaikytus ir(ar) papildomai laikytus brandos egzaminus (jei turi);
	4. Studijų kokybės vertinimo centro išduotus dokumentus, patvirtinančius ne Lietuvos Respublikos mokyklose įgytą ne žemesnį kaip vidurinį ar jam prilygintą išsilavinimą (jei turi);
	5. kitus papildomą išsilavinimą liudijančius dokumentus (jei turi);
	6. dokumentų, kurių pagrindu gali būti įvertintas asmens pasirengimas pasirinktoms studijoms (jei turi), kopijas;
	7. dokumentų, patvirtinančių pavardės ar vardo keitimą (jeigu ne visi pateikiami dokumentai yra ta pačia pavarde ar vardu), įteikti kopijas.
8. Pateikiant prašymą priimti į Dalies studijas mokama 50,00 eurų pretendento registracijos įmoka. Sąskaitų rekvizitai nurodyti Priėmimo taisyklių VI skyriuje. Nepasirašius sutarties su Kolegija ši įmoka negrąžinama.
9. Stojantysis apie priėmimą informuojamas ne vėliau kaip prieš 5 darbo dienas iki studijų dalyko / modulio pradžios.
10. Priimtaisiais laikomi tie asmenys, kurie su Kolegija sudaro studijų sutartį.
11. Priimamiems į dalies studijas klausytojams mokestis už studijų dalykus / modulius skaičiuojamas pagal šių Priėmimo taisyklių 3 priede nustatytas studijų kainas.

**ANTRASIS SKIRSNIS**

**STUDENTŲ PRIĖMIMAS Į AUKŠTESNĮ STUDIJŲ SEMESTRĄ/KURSĄ**

1. Į aukštesnį studijų semestrą priimami asmenys, pageidaujantys grįžti į Kolegiją po studijų nutraukimo Kauno kolegijoje, studijavę kitoje aukštojoje mokykloje ne mažiau kaip vieną semestrą arba norintys studijuoti dar vieną kolegijos studijų programą.
2. Asmuo studijavęs Kauno kolegijoje ar kitoje aukštojoje mokykloje, bet neturėjęs studento statuso, gali būti priimtas į aukštesnį kursą, įskaičius jo ankstesnių studijų rezultatus ir(ar) pripažinus neformaliuoju ir savišvietos būdu įgytas kompetencijas studijų rezultatais. Asmuo turintis vidurinį išsilavinimą ir nestudijavęs Kauno kolegijoje ar kitoje aukštojoje mokykloje gali būti priimtas į aukštesnį kursą, pripažinus neformaliuoju ir savišvietos būdu įgytas kompetencijas studijų rezultatais.
3. Studentas, pageidaujantis keisti studijų programą ir (ar) studijų formą, išlaikant valstybės finansavimą, turi baigti semestrą be akademinių skolų. Keitimo tvarką reglamentuoja Švietimo ir mokslo ministro tvirtinamas Studijų programos ir studijų formos keitimo, išlaikant valstybės finansavimą, atvejų bei tvarkos aprašas.
4. Asmenims, stojantiems į aukštesnį semestrą, atsižvelgiant į ketinamos studijuoti studijų programos turinį, įskaitomi ankstesnėse studijose pasiekti studijų rezultatai. Priėmimas į aukštesnį semestrą gali būti vykdomas tuo atveju, jei ketinamoje studijuoti studijų programoje susidaro ne daugiau kaip 18 kreditų apimties studijų skirtumai. Jeigu susidaro daugiau negu 18 kreditų apimties studijų skirtumai, pretendentas gali būti priimtas į žemesnį semestrą arba klausytojo statusu akademinių skirtumų likvidavimui.
5. Konkursinis stojančiojo į aukštesnį semestrą balas yra įskaitytų studijų dalykų įvertinimų svertinis vidurkis.
6. Prašymas priimti į aukštesnį studijų semestrą pateikiamas akademiniame padalinyje, kuriame bus vykdomos studijos ne vėliau kaip likus 10 darbo dienų iki naujo studijų semestro pradžios, jei kitos aukštosios mokyklos studentas pageidauja keisti studijų programą ir (ar) formą išlaikant valstybės finansavimą;
7. Pageidaujantiems studijuoti aukštesniame semestre savo lėšomis prašymą rekomenduojama pateikti akademiniame padalinyje, kuriame bus vykdomos studijos ne vėliau kaip 10 darbo dienų nuo semestro pradžios (modulinėse studijų programose – per pirmas 10 darbo dienų nuo modulio vykdymo pradžios).
8. Prie prašymo stojantysis privalo pateikti:
	1. asmens tapatybės kortelę arba pasą (parodyti pateikiant prašymą);
	2. studijų pažymėjimą iš tos(-ų) aukštosios(-ųjų) mokyklos(-ų), kurioje(-e) studijavo ir kopiją;
	3. diplomo ir jo priedėlio (jei studijos aukštojoje mokykloje baigtos) kopiją;
	4. kitų reikalingų dokumentų, kurių pagrindu gali būti įskaitomi studijų dalykai kopijas.
9. Jei studijų grupėje laisvų studijų vietų yra mažiau nei pretenduojančių jas užimti, atranka vykdoma pagal konkursinį balą.
10. Pateikiant prašymą priimti į studijas, mokama 50,00 eurų pretendento registracijos įmoka. Sąskaitų rekvizitai nurodyti Priėmimo taisyklių VI skyriuje. Nepasirašius studijų sutarties su Kolegija ši įmoka negrąžinama. Stojantysis apie priėmimą informuojamas:
	1. kai pasirašomas studento priėmimo įsakymas, bet ne vėliau kaip prieš 5 darbo dienas iki semestro pradžios, jei studentas pageidauja keisti studijų programą ir (ar) formą, išlaikant valstybės finansavimą;
	2. kai pasirašomas studento priėmimo įsakymas, jei studentas priimamas į valstybės nefinansuojamą studijų vietą.
11. Priimamiems į aukštesnį semestrą studijų kaina nustatoma pagal šių Priėmimo taisyklių 3 priede nustatytas studijų kainas.

**TREČIASIS SKIRSNIS**

**UŽSIENIO ŠALIŲ (NE EUROPOS SĄJUNGOS IR NE EUROPOS EKONOMINĖS ERDVĖS) PILIEČIŲ PRIĖMIMAS Į STUDIJAS UŽSIENIO KALBA**

1. Studijos vykdomos anglų, rusų arba lietuvių kalba[[1]](#footnote-1).
2. Užsienio šalių (ne Europos Sąjungos ir Europos ekonominės erdvės) piliečių, kurie nedalyvavo LAMA BPO vykdomame priėmime, priėmimą vykdo Tarptautinių ryšių skyrius.
3. Užsienio piliečiai, pageidaujantys studijuoti Kauno kolegijoje turi turėti vidurinį išsilavinimą arba būti studijavę kitoje aukštojoje mokykloje ne mažiau kaip vienerius metus. Informaciją apie užsienio šalių piliečiams taikomus specifinius reikalavimus galima rasti Studijų kokybės vertinimo centro internetiniame puslapyje (<http://www.skvc.lt/default/en/60/apply/country_specific>).
4. Studentų priėmimas vykdomas Tarptautinių ryšių skyriuje, Pramonės pr. 22A-106, 50468 Kaunas. Informacija teikiama tel. +370 377 51144 arba el. paštu admission@go.kauko.lt.
5. Internetinėje sistemoje „Dream Apply“ (<https://apply.kaunokolegija.lt/>) iki birželio 1 d. pareiškėjams iš ES/EEE šalių bei gegužės 1 ne iš ES/EEE šalių anglų arba lietuvių kalba pateikiami šie dokumentai:
	1. asmens dokumento kopija;
	2. motyvacinis laiškas;
	3. sumokėtos 120,00 eurų registracijos įmokos kvitas, kuriame matytųsi pareiškėjo vardas, pavardė ir mokėjimo data;
	4. vidurinį išsilavinimą liudijantys legalizuoti dokumentai arba legalizuotos dokumentų kopijos;
	5. anglų kalbos žinių įrodymas (sertifikatas);
	6. asmens nuotrauka.
6. Studentui sumokėjus registracijos mokestį, Tarptautinių ryšių skyrius atlieka akademinį pripažinimą arba tarpininkauja su Studijų kokybės vertinimo centru pažymai gauti.
7. Esant poreikiui Tarptautinių ryšių skyrius organizuoja motyvacijos ir komunikacinių gebėjimų patikrinimo interviu su aplikuojančiais asmenimis.
8. Apie pretendento tinkamumą studijuoti pageidaujamą studijų programą pagal pateiktus dokumentus sprendžia Tarptautinių ryšių skyrius. Įvertinus pareiškėjo dokumentus, išsiunčiamas patvirtinimo raštas, liudijantis priėmimą į Kolegiją.
9. Studijų kainos pagal studijų programas pateikiamos Priėmimo taisyklių 3 priede.
10. Pretendentui sumokėjus metinę studijų įmoką, Kolegija tarpininkauja Nacionalinei D vizai ir (arba) leidimui laikinai gyventi Lietuvos Respublikoje gauti.
11. Sumokėta įmoka grąžinama stojančiajam tik tais atvejais, jei:
	1. stojantysis negauna Nacionalinės D vizos ir (arba) leidimo laikinai gyventi Lietuvos Respublikoje.
	2. stojantysis dėl pateisinamų priežasčių nusprendžia nutraukti studijas.
12. Tarptautinis studijų skyrius pateikia atsakymą pareiškėjui ne vėliau negu po mėnesio nuo jo prašymo pateikimo datos.
13. Priimtasis studentas turi informuoti Tarptautinių ryšių skyrių apie tikslią savo atvykimo datą, ne vėliau kaip viena savaitė iki numatomų studijų pradžios.
14. Studentas pradeda studijas, kai jo buvimas Lietuvos Respublikoje yra teisėtas.
15. Remiantis Kauno kolegijos direktoriaus įsakymu „Dėl Ukrainos piliečių priėmimo į Kauno kolegiją 2023 m.“ 20 (dvidešimčiai) Ukrainos piliečių, priimtų su geriausiais stojamaisiais konkursiniais balais, studijų kaina mažinama 40 proc.

**VI SKYRIUS**

**SĄSKAITŲ REKVIZITAI ĮMOKOMS**

1. Visos Priėmimo taisyklėse nurodytos įmokos mokamos į Kolegijos sąskaitą.
2. Kvite nurodomi rekvizitai:

 **gavėjas:** Kauno kolegija;

 **įmonės kodas:** 111965284;

 **mokėtojas** - įrašyti stojančiojo vardą, pavardę, gimimo datą, jei įmoką moka kitas asmuo;

 **gavėjo bankas:**

 „SWEDBANK“, AB, sąskaita LT28 7300 0100 0222 9776

 „AB SEB bankas“, sąskaita LT42 7044 0600 0815 6460

1. Nuo stojamosios studijų įmokos mokėjimo atleidžiami asmenys, gimusieji 1998 metais ir jaunesni, kurie yra netekę abiejų tėvų arba globėjų, vaikų globos namų auklėtiniai, taip pat asmenys, kurių darbingumo lygis 0-45%. Šie asmenys kartu su prašymu turi pateikti dokumentus, įrodančius teisę į lengvatą.
2. Nutraukus pasirašytą studijų sutartį sumokėta 50,00 eurų įmoka negrąžinama.

**VII SKYRIUS**

**APELIACIJŲ TEIKIMAS**

1. Užsienio šalių (ne Europos Sąjungos ir Europos ekonominės erdvės) piliečiai nesutinkantys su priėmimo rezultatais, gali ne vėliau kaip per 10 darbo dienų nuo sprendimo gavimo dienos, raštu pateikti apeliaciją Tarptautinių ryšių skyriui.
2. Stojančiųjų, dalyvaujančių bendrajame priėmime į pirmosios pakopos studijas, apeliacijos teikiamos ir nagrinėjamos LAMA BPO nustatyta tvarka ir terminais.
3. Stojančiųjų instituciniu priėmimu į likusias laisvas valstybės nefinansuojamas vietas apeliacijos dėl procedūrinių pažeidimų ir techninių konkursinio balo skaičiavimo klaidų teikiamos Studentų priėmimo komisijai per 2 darbo dienas po rezultato paskelbimo.
4. Stojančiųjų apeliacijas dėl priėmimo į dalies studijas, dėl priėmimo į aukštesnį semestrą procedūrinių pažeidimų ir techninių konkursinio balo skaičiavimo klaidų gali būti teikiamos Kolegijos direktoriui per 2 darbo dienas po rezultato paskelbimo.
5. Apeliacija dėl manualinių gebėjimų patikrinimo testo rezultatų gali būti pateikta Studentų priėmimo komisijai ne vėliau kaip per 24 valandas po rezultatų paskelbimo bendrojo priėmimo sistemoje.
6. Pavėluotai pateiktos apeliacijos nenagrinėjamos.

**VIII SKYRIUS**

**BAIGIAMOSIOS NUOSTATOS**

1. Visais Priėmimo taisyklėse nenumatytais atvejais sprendimus priima Kolegijos direktorius arba jo įgaliotas asmuo.
2. Priėmimo taisyklės skelbiamos Kolegijos internetinėje svetainėje [www.kaunokolegija.lt](http://www.kaunokolegija.lt).
3. Informacija apie studentų priėmimą nuo gegužės 26 d. iki rugpjūčio 31 d. teikiama studentų priėmimo skyriuje darbo dienomis nuo 9.00 iki 16.00 val. Kaune, Pramonės pr. 22A-104 kab., 50468 Kaunas, tel. (37) 321111, el. paštas priemimas@go.kauko.lt.
4. Priėmimo taisyklės tvirtinamos, gali būti keičiamos arba pripažįstamos netekusiomis galios Kolegijos Akademinės tarybos nutarimu.
5. Priėmimo taisyklės galioja iki Priėmimo taisyklių 2024 metams patvirtinimo.
6. Priėmimo taisyklės įsigalioja kitą dieną po jų paskelbimo kolegijos vidaus informacinėje sistemoje.
7. Kaip neatskiriama Priėmimo taisyklių dalis kartu yra ir šie priedai:
	1. Studijų programų sąrašas;
	2. Konkursinio balo sandara;
	3. 2023 m. metinė studijų kaina (LR piliečiams, Europos Sąjungos ir Europos ekonominės erdvės piliečiams, sutinkantiems mokėti visą studijų kainą);
	4. Metinės studijų kainos užsieniečiams (Ne Europos Sąjungos ir Europos ekonominės erdvės valstybių piliečiams), priimamiems studijuoti Kauno kolegijoje 2023 m.
	5. Studentų priėmimo į Kauno kolegiją 2023 metais etapai ir datos.
	6. Manualinių gebėjimų patikrinimo testo nuostatai.
	7. Institucinio priėmimo į menų studijų krypčių grupės studijų programas tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susiję dokumentai:

1. Kauno kolegijos direktoriaus 2019 m. gegužės 17 d. įsakymas Nr. 1-203 (pakeista 2019-07-03 įsakymu Nr. 1-282, 2020-08-31 įsakymu Nr. 1-284, 2020-09-04 įsakymu Nr. 1-291, 2021-06-14 įsakymu Nr. 1-230 ir 2022-02-28 įsakymu 1-105) “Įmokų už studijas ir paslaugas, susietas su studijomis mokėjimo, grąžinimo ir išieškojimo tvarkos aprašas“;
2. Kauno kolegijos direktoriaus 2020 m. sausio 7 d. įsakymas Nr. 1-6 “Studentų priėmimo į pirmą kursą proceso diagrama ir aprašymas”; “Studentų priėmimo į aukštesnį semestrą proceso diagrama ir aprašymas”;
3. Kauno kolegijos Akademinės tarybos nutarimas 2022 m. gruodžio 1 d. Nr. (2.2.)-3-50 "Dėl 2023 metų studentų priėmimo į Kauno kolegiją plano ir studijų vietų skaičiaus patvirtinimo" (pakeista 2023-02-23 nutarimais Nr.(2.2.)-3-11 ir Nr.(2.2.)-3-12; 2023-03-23 Nr.(2.2.)-3-21);
4. Kauno kolegijos Akademinės tarybos nutarimas 2023 m. sausio 26 d. Nr. (2.2.)-3-6 "Dėl 2023 metais stojančiųjų į Kauno kolegijos trumposios pakopos ir pirmosios pakopos studijų programas konkursinio balo sudarymo principų ir kitų bendrų kriterijų patvirtinimo";
5. Kauno kolegijos Akademinės tarybos nutarimas 2021 m. lapkričio 15 d. Nr. (2.2.)-3-40 "Dėl stojančiųjų į Kauno kolegiją 2023 ir 2024 metais konkursinių mokomųjų dalykų pagal studijų kryptis sąrašo patvirtinimo".

Priėmimo į Kauno kolegiją 2023 m. taisyklių

1 priedas

**STUDIJŲ PROGRAMŲ SĄRAŠAS**

| **Valstybinis kodas** | **Studijų programos****pavadinimas** | **Specializacijos** | **Padalinys** | **Mokymosi forma ir trukmė** | **Suteikiamas kvalifikacinis laipsnis, profesinė kvalifikacija** |
| --- | --- | --- | --- | --- | --- |
| **NL** | **I** |
|  | **Informatikos mokslai (B)** |  |  |  |  |
| 6531BX024 | Kibernetinės sistemos ir sauga | Kiberfizinių sistemų ir daiktų tinklų administravimas;Kibernetinė sauga. | TF | 3 |  | Informatikos mokslų profesinis bakalauras |
| 6531BX023 | Multimedijos technologija | - | TF | 3 |  | Informatikos mokslų profesinis bakalauras |
| 6531BX041 | Programų sistemos |  | TF | 3,5 | 4,5 | Informatikos mokslų profesinis bakalauras |
|  | **Inžinerijos mokslai (E)** |  |  |  |  |
| 6531EX055 | Automatika ir robotika | - | TF | 3 |  | Inžinerijos mokslų profesinis bakalauras |
| 6531EX068 | Baldų gamybos technologijos |  | TF | 3 |  | Technologijų mokslų profesinis bakalauras |
| 6531EX053 | Geodezija | Taikomoji geodezija; Nekilnojamojo turto kadastras. | TF | 3 |  | Inžinerijos mokslų profesinis bakalauras |
| 6533EX004 | Skaitmeninė elektronika | - | TF | 3 |  | Inžinerijos mokslų profesinis bakalauras |
| 6531EX063 | Pramoninio dizaino inžinerija | - | TF | 3 |  | Inžinerijos mokslų profesinis bakalauras |
|  | **Technologijų mokslai (F)** |  |  |  |  |
| 6531FX014 | Maisto technologija  | - | TF | 3 |  | Technologijų mokslų profesinis bakalauras |
|  | **Sveikatos mokslai (G)** |  |  |  |  |
| 6531GX041 | Akušerija | - | MF | 3,5 |  | Sveikatos mokslų profesinis bakalauras, akušeris |
| 6531GX040 | Bendrosios praktikos slauga  | - | MF | 3,5 |  | Sveikatos mokslų profesinis bakalauras, bendrosios praktikos slaugytojas |
| 6531GX042 | Biomedicinos diagnostika | - | MF | 3 |  | Sveikatos mokslų profesinis bakalauras, biomedicinos technologas |
| 6531GX034 | Burnos higiena | - | MF | 3 |  | Sveikatos mokslų profesinis bakalauras, burnos higienistas |
| 6531GX043 | Dantų technologija | - | MF | 3 |  | Sveikatos mokslų profesinis bakalauras, dantų technikas |
| 6531GX039 | Dietetika | - | MF | 3 |  | Sveikatos mokslų profesinis bakalauras, dietistas |
| 6531GX038 | Ergoterapija | - | MF | 3 |  | Sveikatos mokslų profesinis bakalauras, ergoterapeutas |
| 6531GX036 | Farmakotechnika | - | MF | 3 |  | Sveikatos mokslų profesinis bakalauras, vaistininko padėjėjas (farmakotechnikas) |
| 6531GX037 | Kineziterapija | - | MF | 3 |  | Sveikatos mokslų profesinis bakalauras, kineziterapeutas |
| 6531GX045 | Kosmetologija  | - | MF | 3 |  | Sveikatos mokslų profesinis bakalauras |
| 6531GX035 | Odontologinėpriežiūra | - | MF | 3 |  | Sveikatos mokslų profesinis bakalauras, gydytojo odontologo padėjėjas |
| 6531GX044 | Radiologija | - | MF | 3 |  | Sveikatos mokslų profesinis bakalauras,Radiologijos techno­lo­gas |
| 6531GX\* | Skubioji medicinos pagalba\* | - | MF | 3 |  | Sveikatos mokslų profesinis bakalauras,skubios medicinos pagalbos paramediko kvalifikacija |
|  | **Žemės ūkio mokslai (I)** |  |  |  |  |
| 6531IX008 | Agroverslų technologijos | Sodininkystės ir daržininkystės prekinė gamyba; Tvaraus ūkio valdymas;Agrarinio sektoriaus draudimas. | TF | 3 |  | Žemės ūkio mokslų profesinis bakalauras |
|  | **Socialiniai mokslai (J)** |  |  |  |  |
| 6531JX020 | Socialinis darbas | - | MF | 3 | 4 | Socialinių mokslų profesinis bakalauras, Socialinis darbuotojas |
| 6531JX021 | Taikomoji komunikacija | - | VF | 3 |  | Socialinių mokslų profesinis bakalauras |
|  | **Teisė (K)** |  |  |  |  |
| 6531KX008 | Teisė | Verslo teisė;Ikiteisminis tyrimas. | VF | 3 |  | Teisės profesinis bakalauras |
|  | **Verslo ir viešoji vadyba (L)** |  |  |  |  |
| 6531LX092 | Apskaita | - | VF | 3 |  | Verslo vadybos profesinis bakalauras |
| 6531LX091 | Finansai | - | VF | 3 |  | Verslo vadybos profesinis bakalauras |
| 6531LX089 | Įstaigų ir įmonių administravimas |  | VF,T | 3 |  | Verslo vadybos profesinis bakalauras |
| 6531LX085 | Logistika | - | VF | 3 |  | Verslo vadybos profesinis bakalauras |
| 6531LX087 | Pardavimai ir marketingas | - | VF | 3 |  | Verslo vadybos profesinis bakalauras |
| 6531LX088 | Sporto vadyba | - | VF | 3 |  | Verslo vadybos profesinis bakalauras |
| 6531LX086 | Tarptautinis verslas (formuojama atskira grupė anglų kalba tik tiesioginiu priėmimu) | E.verslas;Tarptautinis marketingas; | VF | 3 |  | Verslo vadybos profesinis bakalauras |
| 6531LX093 | Turizmo ir viešbučių vadyba (formuojama atskira grupė anglų kalba tik tiesioginiu priėmimu) | Turizmo vadyba; Viešbučių vadyba;Sveikatingumo ir SPA paslaugų vadyba. | VF | 3 |  | Verslo vadybos profesinis bakalauras |
|  | **Ugdymo mokslai (M)** |  |  |  |  |
| 6531MX013 | Ikimokyklinis ir priešmokyklinis ugdymas | - | MUF | 3 | 4,5 | Ugdymo mokslų profesinis bakalauras, Pedagogas |
|  | **Humanitariniai mokslai (N)** |  |  |  |  |
| 6531NX006 | Anglų kalba ryšiams su visuomene (formuojama atskira grupė anglų kalba) | - | MUF | 3 |  | Humanitarinių mokslų profesinis bakalauras |
| 6531NX005 | Verslo anglų kalba  | - | MUF | 3 |  | Humanitarinių mokslų profesinis bakalauras |
|  | **Menai (P)** |  |  |  |  |
| 6531PX024 | Dailės kūrinių konservavimas ir restauravimas  | Meninių baldų konservavimas ir restauravimas;Molbertinės tapybos kūrinių restauravimas. | MUF | 3 |  | Menų profesinis bakalauras |
| 6531PX019 | Dizainas | Grafinis dizainas; Interjero ir baldų dizainas. | MUF | 3 |  | Menų profesinis bakalauras |
| 6531PX023 | Fotografija | - | MUF | 3 |  | Menų profesinis bakalauras |
| 6531PX021 | Įvaizdžio dizainas | - | MUF | 3 |  | Menų profesinis bakalauras |
| 6531PX022 | Mados dizainas | - | MUF | 3,5 |  | Menų profesinis bakalauras |
| 6531PX018 | Objektinis menas | Stiklo objektų kūrimas ir restauravimas; Keramikos objektų kūrimas ir restauravimas; Odos objektų kūrimas ir restauravimas;Tekstilės objektų kūrimas ir restauravimas. | MUF | 3 |  | Menų profesinis bakalauras |
| Trumposios pakopos studijos (5 LTKS lygis) |
| 5701BX002 | Grafinių vartotojo sąsajų kūrimas |  | TF | 1,5 |  | Vartotojo sąsajų kūrėjas, LTKS V |
| 5701BX001 | Sistemų administravimas |  | TF | 1,5 |  | Sistemų administra­torius, LTKS V |

*Paaiškinimai ir sutartiniai žymėjimai:*

*Studijų forma:* NL *– nuolatinė,* I *– ištęstinė (studijos vyksta sesijomis pagal tvarkaraštį); Studijų trukmė nurodyta metais.*

VF – *Verslo fakultetas;*  TF – *Technologijų fakultetas;* MUF – *Menų ir ugdymo fakultetas;* MF –*Medicinos fakultetas;* T – *Tauragės skyrius.*

*\* - studijų programa bus vykdoma, kai bus patvirtinta SKVC.*

Priėmimo į Kauno kolegiją 2023 m. taisyklių

2 priedas

Patvirtinta Kauno kolegijos Akademinės tarybos

2023 m. sausio 26 d. nutarimu Nr.(2.2.)-3-6

**KONKURSINIO BALO SANDARA**

| Studijų programos arba programų grupės | Brandos ir stojamieji (pabraukti) egzaminai | Svertiniai koeficientai |
| --- | --- | --- |
| **Sveikatos mokslai** |
| Akušerija (NL) | 1. biologija | 0,4 |
| Bendrosios praktikos slauga (NL) | 2. chemija arba matematika, arba informacinės technologijos, | 0,2 |
| Burnos higiena (NL) | arba fizika |  |
| Dantų technologija1\* (NL) | 3. bet kuris kitas dalykas, nesutampantis su kitais dalykais | 0,2 |
| Dietetika (NL) | 4. lietuvių kalba ir literatūra | 0,2 |
| Farmakotechnika (NL) |  |  |
| Kosmetologija (NL) |  |  |
| Odontologinė priežiūra (NL) |  |  |
| Biomedicinos diagnostika (NL) |  |  |
| Ergoterapija (NL) |  |  |
| Kineziterapija (NL) |  |  |
| Radiologija (NL) |  |  |
| Skubioji medicinos pagalba (NL)\* |  |  |
| **Žemės ūkio mokslai** |
| Agroverslų technologijos (NL) | 1. biologija | 0,4 |
|  | 2. chemija arba matematika, arba informacinės technologijos, | 0,1 |
|  | arba geografija |  |
|  | 3. bet kuris kitas dalykas, nesutampantis su kitais dalykais | 0,3 |
|  | arba kompetencijų, įgytų siekiant kvalifikacijos, įvertinimas3\* |  |
|  | 4. lietuvių kalba ir literatūra | 0,2 |
| **Humanitariniai mokslai** |
| Anglų kalba ryšiams su visuomene (NL) | 1. lietuvių kalba ir literatūra | 0,4 |
| Verslo anglų kalba (NL) | 1. istorija arba geografija, arba matematika, arba informacinės technologijos, arba užsienio kalba, jei kalba nesikartoja su 3 ir 4 dalyko kalba
 | 0,2 |
|  | 1. bet kuris kitas dalykas, nesutampantis su kitais dalykais
 | 0,2 |
| 4. užsienio kalba | 0,2 |
| **Menai** |
| Dailės kūrinių konservavimas ir restauravimas2\* (NL) | 1. stojamasis egzaminas | 1,0 |
| Dizainas2\* (NL) |  |  |
| Fotografija2\* (NL) |  |  |
| Įvaizdžio dizainas2\* (NL) |  |  |
| Mados dizainas2\* (NL) |  |  |
| Objektinis menas2\* (NL) |  |  |
| **Socialiniai mokslai** |
| Socialinis darbas (NL, I) | 1. istorija
 | 0,4 |
|  | 1. matematika arba informacinės technologijos, arba geografija, arba užsienio kalba
 | 0,2 |
|  | 1. bet kuris kitas dalykas, nesutampantis su kitais dalykais
 | 0,2 |
|  | 1. lietuvių kalba ir literatūra
 | 0,2 |
| Taikomoji komunikacija (NL) | 1. lietuvių kalba ir literatūra | 0,4 |
|  | 2. istorija arba matematika, arba informacinės technologijos, arba geografija | 0,2 |
|  | 3. bet kuris kitas dalykas, nesutampantis su kitais dalykais  | 0,2 |
|  | 4. užsienio kalba | 0,2 |
| **Verslo ir viešoji vadyba** |
| Apskaita (NL) | 1. matematika
 | 0,4 |
| Finansai (NL) | 1. istorija arba geografija, arba informacinės
 | 0,2 |
| Įstaigų ir įmonių administravimas | technologijos, arba užsienio kalba |  |
| Kaune (NL) ir Tauragėje (NL) | 3. bet kuris kitas dalykas, nesutampantis su kitais dalykais | 0,2 |
| Logistika (NL) | 4. lietuvių kalba ir literatūra | 0,2 |
| Pardavimai ir marketingas (NL) |  |  |
| Sporto vadyba (NL) |  |  |
| Tarptautinis verslas (NL) |  |  |
| Turizmo ir viešbučių vadyba (NL) | 1. istorija | 0,4 |
|  | 2. matematika arba informacinės technologijos, arba  | 0,2 |
|  | geografija, arba užsienio kalba |  |
|  | 3. bet kuris kitas dalykas, nesutampantis su kitais dalykais  | 0,2 |
|  | 4. lietuvių kalba ir literatūra | 0,2 |
| **Teisė** |
| Teisė (NL) | 1. istorija
 | 0,4 |
|  | 1. matematika arba informacinės technologijos, arba užsienio kalba
 | 0,2 |
|  | 1. bet kuris kitas dalykas, nesutampantis su kitais dalykais
 | 0,2 |
|  | 1. lietuvių kalba ir literatūra
 | 0,2 |
| **Ugdymo mokslai** |
| Ikimokyklinis ir priešmokyklinis  | 1. lietuvių kalba ir literatūra
 | 0,4 |
| ugdymas (NL, I) | 1. matematika arba užsienio kalba, arba informacinės
 | 0,2 |
|  | technologijos, arba geografija |  |
|  | 1. bet kuris kitas dalykas, nesutampantis su kitais dalykais
 | 0,2 |
|  | 1. istorija
 | 0,2 |
| **Inžinerijos mokslai** |
| Automatika ir robotika (NL) | 1. matematika
 | 0,4 |
| Baldų gamybos technologijos (NL,I) | 1. fizika arba chemija, arba informacinės technologijos,
 | 0,2 |
| Geodezija (NL) | arba biologija, arba geografija |  |
| Pramoninio dizaino inžinerija (NL) | 1. bet kuris kitas dalykas, nesutampantis su kitais dalykais
 | 0,2 |
|  | arba kompetencijų, įgytų siekiant kvalifikacijos, įvertinimas3\* |  |
|  | 4.lietuvių kalba ir literatūra | 0,2 |
| **Technologijų mokslai** |
| Maisto technologija (NL,I) | 1. matematika
 | 0,4 |
|  | 1. fizika arba chemija, arba informacinės technologijos,
 | 0,1 |
|  | arba biologija, arba geografija |  |
|  | 1. bet kuris kitas dalykas, nesutampantis su kitais dalykais
 | 0,3 |
|  | arba kompetencijų, įgytų siekiant kvalifikacijos, įvertinimas3\* |  |
|  | 1. lietuvių kalba ir literatūra
 | 0,2 |
| **Informatikos mokslai** |
| Kibernetinės sistemos ir sauga (NL) | 1. matematika
 | 0,4 |
| Multimedijos technologija (NL) | 1. informacinės technologijos arba fizika, arba biologija, arba
 | 0,2 |
| Programų sistemos (NL, I) | chemija, arba geografija |  |
|  | 1. bet kuris kitas dalykas, nesutampantis su kitais dalykais
 | 0,2 |
|  | arba kompetencijų, įgytų siekiant kvalifikacijos, įvertinimas3\* |  |
|  | 4.lietuvių kalba ir literatūra | 0,2 |
| Trumposios pakopos studijos (5 LTKS lygis) |
| Sistemų administravimas | 1. matematika arba fizika, arba chemija, arba informacinės  | 0,3 |
| Grafinių vartotojo sąsajų kūrimas | technologijos |  |
|  | 2. IV lygio kvalifikacijos kompetencijų teorijos ir praktikos darbo įvertinimų vidurkis arba stojamasis testas | 0,5 |
|  | 3. kiti pasiekimai | 0,2 |

***Paaiškinimai ir sutartiniai žymėjimai:***

1\*– *pasirinkus šią studijų programą laikomas manualinių gebėjimų patikrinimo testas.*

2\*- *stojamasis egzaminas į šias studijų programas laikomas LAMA BPO nustatyta tvarka. Asmenys, nelaikę stojamojo egzamino arba gavę neigiamą egzamino įvertinimą, konkurse valstybiniam finansavimui gauti nedalyvauja.*

3\* **-** *Kompetencijų, įgytų siekiant Lietuvos kvalifikacijų sandaros IV lygio kvalifikacijos, teorijos ir praktinio darbo įvertinimo balų aritmetinis vidurkis perskaičiuojamas kaip valstybiniai brandos egzaminai, tačiau nedalijama iš 10.*

*\* - studijų programa bus vykdoma, kai bus patvirtinta SKVC.*

Priėmimo į Kauno kolegiją 2023 m. taisyklių

3 priedas

Patvirtinta Kauno kolegijos Akademinės tarybos

2023 m. vasario 23 d. nutarimu Nr.(2.2.)-10

**2023 M. METINĖ STUDIJŲ KAINA LR PILIEČIAMS, EUROPOS SĄJUNGOS IR EUROPOS EKONOMINĖS ERDVĖS PILIEČIAMS, SUTINKANTIEMS MOKĖTI VISĄ STUDIJŲ KAINĄ**

| Studijų programos pavadinimas | Nustatyta kaina metams Eur |
| --- | --- |
| Nuolatinės studijos | Ištęstinės studijos |
| Agroverslų technologijos | 2 692 |  |
| Akušerija | 2 692 |  |
| Anglų kalba ryšiams su visuomene (papildoma grupė anglų kalba) | 2 692 |  |
| Apskaita | 1 974 |  |
| Automatika ir robotika | 2 692 |  |
| Baldų gamybos technologijos | 2 692 | 1 795 |
| Bendrosios praktikos slauga | 2 692 |  |
| Biomedicinos diagnostika | 3 092 |  |
| Burnos higiena | 3 092 |  |
| Dailės kūrinių konservavimas ir restauravimas | 4 114 |  |
| Dantų technologija | 3 092 |  |
| Dietetika | 2 692 |  |
| Dizainas | 4 114 |  |
| Ergoterapija | 2 692 |  |
| Farmakotechnika | 2 692 |  |
| Finansai | 1 974 |  |
| Fotografija (papildoma grupė anglų kalba) | 4 114 |  |
| Geodezija | 2 692 |  |
| Ikimokyklinis ir priešmokyklinis ugdymas | 3 092 | 2 061 |
| Įstaigų ir įmonių administravimas | 1 974 |  |
| Įvaizdžio dizainas (papildoma grupė rusų kalba) | 4 114 |  |
| Kibernetinės sistemos ir sauga | 2 692 |  |
| Kineziterapija | 2 692 |  |
| Kosmetologija | 2 692 |  |
| Logistika | 1 974 |  |
| Mados dizainas | 4 114 |  |
| Maisto technologija | 2 692 | 1 795 |
| Multimedijos technologija | 2 692 |  |
| Objektinis menas | 4 114 |  |
| Odontologinė priežiūra | 2 692 |  |
| Pardavimai ir marketingas | 1 974 |  |
| Pramoninio dizaino inžinerija | 2 692 |  |
| Programų sistemos | 2 692 |  |
| Radiologija | 3 092 |  |
| Skubioji medicinos pagalba\* | 3 092 |  |
| Socialinis darbas | 1 974 | 1 481 |
| Sporto vadyba | 1 974 |  |
| Taikomoji komunikacija | 1 974 |  |
| Tarptautinis verslas (papildoma grupė anglų kalba) | 1 974 |  |
| Teisė | 1 974 |  |
| Turizmo ir viešbučių vadyba (papildoma grupė anglų kalba) | 1 974 |  |
| Verslo anglų kalba | 2 692 |  |
| **Trumposios pakopos studijos (5 LTKS lygis)** |  |  |
| Sistemų administravimas | 2 692 |  |
| Grafinių vartotojo sąsajų kūrimas | 2 692 |  |

*\* - studijų programa bus vykdoma, kai bus patvirtinta SKVC.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priėmimo į Kauno kolegiją 2023 m. taisyklių

4 priedas

Patvirtinta Kauno kolegijos Akademinės tarybos

2023 m. vasario 23 d. nutarimu Nr.(2.2.)-10

**2023 M. METINĖ STUDIJŲ KAINA UŽSIENIEČIAMS (NE EUROPOS SĄJUNGOS IR NE EUROPOS EKONOMINĖS ERDVĖS VALSTYBIŲ PILIEČIAMS), PRIIMAMIEMS STUDIJUOTI KAUNO KOLEGIJOJE**

| Studijų programos pavadinimas | Nustatyta kaina metams Eur |
| --- | --- |
| Nuolatinės studijos | Ištęstinės studijos |
| Agroverslų technologijos | 2 692 |  |
| Akušerija | 2 692 |  |
| Anglų kalba ryšiams su visuomene (papildoma grupė anglų kalba) | 2 692 |  |
| Apskaita | 1 974 |  |
| Automatika ir robotika | 2 692 |  |
| Baldų gamybos technologijos | 2 692 | 1 795 |
| Bendrosios praktikos slauga | 2 692 |  |
| Biomedicinos diagnostika | 3 092 |  |
| Burnos higiena | 3 092 |  |
| Dailės kūrinių konservavimas ir restauravimas | 4 114 |  |
| Dantų technologija | 3 092 |  |
| Dietetika | 2 692 |  |
| Dizainas | 4 114 |  |
| Ergoterapija | 2 692 |  |
| Farmakotechnika | 2 692 |  |
| Finansai | 1 974 |  |
| Fotografija (papildoma grupė anglų kalba) | 4 114 |  |
| Geodezija | 2 692 |  |
| Ikimokyklinis ir priešmokyklinis ugdymas | 3 092 | 2 061 |
| Įstaigų ir įmonių administravimas | 1 974 |  |
| Įvaizdžio dizainas (papildoma grupė rusų kalba) | 4 114 |  |
| Kibernetinės sistemos ir sauga | 2 692 |  |
| Kineziterapija | 2 692 |  |
| Kosmetologija | 2 692 |  |
| Logistika | 1 974 |  |
| Mados dizainas | 4 114 |  |
| Maisto technologija | 2 692 | 1 795 |
| Multimedijos technologija | 2 692 |  |
| Objektinis menas | 4 114 |  |
| Odontologinė priežiūra | 2 692 |  |
| Pardavimai ir marketingas | 1 974 |  |
| Pramoninio dizaino inžinerija | 2 692 |  |
| Programų sistemos | 2 692 |  |
| Radiologija | 3 092 |  |
| Skubioji medicinos pagalba\* | 3 092 |  |
| Socialinis darbas | 1 974 | 1 481 |
| Sporto vadyba | 1 974 |  |
| Taikomoji komunikacija | 1 974 |  |
| Tarptautinis verslas (papildoma grupė anglų kalba) | 1 974 |  |
| Teisė | 1 974 |  |
| Turizmo ir viešbučių vadyba (papildoma grupė anglų kalba) | 1 974 |  |
| Verslo anglų kalba | 2 692 |  |
| **Trumposios pakopos studijos (5 LTKS lygis)** |  |  |
| Sistemų administravimas | 2 692 |  |
| Grafinių vartotojų sąsajų kūrimas | 2 692 |  |

*\* - studijų programa bus vykdoma, kai bus patvirtinta SKVC*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priėmimo į Kauno kolegiją 2023 m. taisyklių

5 priedas

**STUDENTŲ PRIĖMIMO Į KAUNO KOLEGIJĄ 2023 METAIS ETAPAI IR DATOS**

|  |  |
| --- | --- |
| Procedūra | Data |
| Prašymų studijuoti registravimas.Vidurinio išsilavinimo, tarptautinių užsienio kalbos egzaminų sertifikatų, sporto pasiekimų ir kitų dokumentų elektroninis pateikimas LAMA BPO informacinėje sistemoje, [www.lamabpo.lt](http://www.lamabpo.lt) interneto svetainėje. | **2023-06-01 –** **2023-07-28  12 val.** |
| Pagrindinis priėmimas | Kvietimo studijuoti paskelbimas | **2023-08-02 iki  12 val.** |
| Sutarčių su pakviestaisiais sudarymas aukštosiose mokyklose | **2023-08-03  9 val. –** **2023-08-04  16 val.** |
| El. sutarčių su pakviestaisiais sudarymas | **2023-08-02  15 val. –** **2023-08-04  16 val.** |
| Papildomo priėmimo pirmasis etapas | Prašymų studijuoti registravimas.Vidurinio išsilavinimo, tarptautinių užsienio kalbos egzaminų sertifikatų, sporto pasiekimų ir kitų dokumentų elektroninis pateikimas Bendrojo priėmimo informacinėje sistemoje | **2023-08-07  –** **2023-08-10**  |
| Kvietimo studijuoti paskelbimas | **2023-08-16 iki 12 val.** |
| Sutarčių su pakviestaisiais sudarymas aukštosiose mokyklose | **2023-08-17  8 val. –** **2023-08-18 16 val.** |
| El. sutarčių su pakviestaisiais sudarymas | **2023-08-16 15 val. –****2023-08-18 16 val.** |
| Papildomo priėmimo antrasis etapas | Prašymų studijuoti registravimas.Vidurinio išsilavinimo, tarptautinių užsienio kalbos egzaminų sertifikatų, sporto pasiekimų ir kitų dokumentų elektroninis pateikimas Bendrojo priėmimo informacinėje sistemoje | **2023-08-21  15 val. –** **2023-08-24**  |
| Kvietimo studijuoti paskelbimas | **2023-08-28 iki 12 val.** |
| Sutarčių su pakviestaisiais sudarymas aukštosiose mokyklose | **2023-08-29  8 val. –** **2023-08-30 17 val.** |
| El. sutarčių su pakviestaisiais sudarymas | **2023-08-28 15 val. –****2023-08-30 17 val.** |

|  |  |
| --- | --- |
| Procedūra | Data |
| Stojamųjų egzaminų sesija | Egzaminai tvarkaraštyje nurodytose vietose | 2023-06-13 – 2023-07-25 |
| Nuotoliniu būdu organizuojami egzaminai  | 2023-06-13 – 2023-07-25 |
| Rezultatų skelbimas | Iki 2023-07-27 |

*\*– Jei papildomo priėmimo metu atsirastų poreikis, gali būti organizuojama trumpa stojamųjų egzaminų sesija*

Priėmimo į Kauno kolegiją 2023 m. taisyklių

6 priedas

**STOJANČIŲJŲ 2023 METAIS Į DANTŲ TECHNOLOGIJOS STUDIJŲ PROGRAMĄ MANUALINIŲ GEBĖJIMŲ PATIKRINIMO TESTO NUOSTATAI**

**I SKYRIUS**

**BENDROSIOS NUOSTATOS**

1. Šie nuostatai reglamentuoja stojančiųjų į Kauno kolegijos dantų technologijos studijų programą manualinių gebėjimų patikrinimo testo organizavimą, vykdymą ir vertinimą.
2. Manualinių gebėjimų testo (toliau – testo) tikslas - patikrinti ir įvertinti stojančiųjų į dantų technologijos studijų programą manualinius gebėjimus atliekant nurodytas užduotis.
3. Testo administravimo ir vertinimo komisijos sudaromos ir tvirtinamos direktoriaus įsakymu:
	1. Testo vertinimo komisiją sudaro ne mažiau kaip 3 nariai. Vienas iš komisijos narių skiriamas vertinimo komisijos pirmininku.
	2. Administravimo komisiją sudaro ne mažiau, kaip 5 nariai. Vienas iš komisijos narių skiriamas administravimo komisijos pirmininku, kiti nariai paskiriami testo eigos stebėtojais.
4. Komisijos nariais negali būti asmenys, stojančiuosius rengiantys egzaminams, taip pat dirbantys neformaliojo ugdymo įstaigose, jei tas darbas siejasi su rengimu stojamiesiems egzaminams.
5. Vertinimo komisijų ir administravimo grupių nariai bei pirmininkai privalo pasirašyti konfidencialumo deklaraciją

**II SKYRIUS**

**TESTO VYKDYMO EIGA**

1. Testas vykdomas 2023 metų birželio 28 d. Kauno kolegijos Medicinos fakultete, K.Petrausko g. 15. Jei po pirmojo bendrojo priėmimo etapo pagal patvirtintą studentų priėmimo planą lieka laisvų studijų vietų, o laukiančiųjų sąraše nėra pakankamo pretendentų, kurie pirmojo etapo metu gavo įvertinimą „įskaityta“, skaičiaus, manualinių gebėjimų patikrinimo testas bus organizuojamas papildomo priėmimo metu 2023 metų rugpjūčio 9 d.
2. Stojantieji, pateikę prašymus LAMA BPO informacinėje sistemoje į dantų technologijos studijų programą atvyksta į testo laikymo vietą likus ne mažiau, kaip 30 min. iki jiems paskirto laiko (laikas nurodytas stojančiojo prašyme LAMA BPO informacinėje sistemoje).
3. Stojantiesiems į dantų technologijos studijų programą nustatytas 50,00 Eur mokestis už testo metu naudojamas medžiagas, administravimą ir atliktų užduočių vertinimą.
4. Stojamojo egzamino laikymo dieną (-as) administravimo grupė turi užtikrinti aiškų nukreipimą į egzamino laikymo vietą.
5. Prieš pradėdamas laikyti egzaminą, kiekvienas stojantysis egzamino administravimo grupės nariams arba auditorijų prižiūrėtojams pateikia asmens tapatybės dokumentą (pasą, asmens tapatybės kortelę, vairuotojo pažymėjimą), pagal kurį administratorius arba auditorijos prižiūrėtojas suranda jį sąraše ir pažymi. Jei stojančiojo sąraše nėra, administravimo grupės narys praneša administravimo grupės koordinatoriui, kuris patikrina, ar stojantysis yra užsiregistravęs stojamajam egzaminui IS ir, jeigu taip, suteikia leidimą laikyti stojamąjį egzaminą atvykimo vietoje (apie tai informuodamas atsakingą už stojamuosius egzaminus programuotoją) ir pažymi stojančiojo egzamino laikymo vietą ir laiką IS.
6. Prieš egzamino pradžią stojantieji supažindinami su jo laikymo trukme ir kitais reikalavimais.
7. Patalpų (auditorijų) prižiūrėtojai ir administravimo grupės nariai negali diskutuoti su stojančiaisiais iki egzamino pabaigos.
8. Nuo testo laikymo mokesčio asmenys, netekę abiejų tėvų arba globėjų, vaikų globos namų auklėtiniai, gimę 1996 metais ir jaunesni.
9. Stojantieji, prieš įeidami į testo laikymo patalpą, administravimo komisijos nariui pateikia asmens tapatybę įrodantį dokumentą ir sumokėto 50,00 Eur mokesčio įrodymą arba dokumentus, atleidžiančius nuo mokesčio mokėjimo.
10. Testo metu naudojama:
	1. stojančiojo apranga — medicininis chalatas;
	2. instrumentai: kramponinės replės ir gipso drožimui skirtas peilis;
	3. medžiagos: gipso ruošiniai (kaladėles), ant kurių yra vieno iš administravimo komisijos narių parašas, parašytas cheminiu pieštuku ir užvaškuoti karštu vašku; ortodontinė viela.
11. Testo metu galima naudotis tik Kauno kolegijoje testo užduotims atlikti pateikiamais instrumentais (žr. 15.2).
12. Testą sudaro 2 užduotys: danties vainiko su šaknies dalimi drožimas ir figūros iš vielos išlenkimas:
	1. Pagal pateiktą danties modelį stojantysis išdrožia tikslią, sumažintą danties vainiko kopiją iki danties kaklelio linijos. Stojantysis drožia tik gipso drožimui skirtu peiliu, nenaudodamas jokių kitų apdailos priemonių. Danties modelio vainiko parametrai matuojami vizualiai be papildomų matavimo priemonių.
	2. Jei drožiant gipso kaladėlėje atsiveria tuštuma, kuri trukdo tolesniam darbui, stojantysis apie tai praneša testo administravimo komisijai. Testo administravimo komisijai įvertinus gipso kaladėlės kokybę, stojančiajam gali būti duota nauja gipso kaladėlė arba nedidelės tuštumos užtaisomos gipso mišiniu. Pažeidęs drožimo metu užvaškuotąją kaladėlės dalį arba nukritus vaško plėvelei, stojantysis praneša apie tai administravimo komisijai. Komisijai nustačius parašo autentiškumą, kaladėlę su parašu dar kartą užvaškuojama.
	3. Pagal pateiktą vielos figūros brėžinį stojantysis išlanksto vielos figūrą.
	4. Vielos figūra lenkiama kramponinėmis replėmis. Lankstymo metu sugadinus gautą vielos ruošinį, stojančiajam duodamas naujas vielos ruošinys (tik vieną kartą). Figūros matavimui naudojamas languotas popierius (5 mm langeliais). Stojančiajam duodami du vienodo dydžio languoti lapai; vienas švarraščiui, kitas — juodraščiui. Pagal užduotyje pateiktus duomenis, stojantysis švarraščio lapo centre perbraižo pateiktame brėžinyje figūros formą. Iš vielos išlenktos figūros ir piešinio kontūrai turi sutapti.
	5. Vielos figūros apskritimai, pusapskritimiai ir kitos geometrinės figūros turi būti taisyklingos formos. Ant pateikto egzamino komisijai popieriaus lapo (švarraščio) neturi būti jokių papildomų žymų, stojančiojo identifikavimo duomenų.
13. Manualiniu gebėjimų testui skiriamos 2 astronominės valandos: 90 min. danties vainiko su šaknies dalimi drožimui ir 30 min. figūros iš vielos lenkimui.
14. Kiekvieno stojančiojo atlikti darbai (danties vainiko drožinys ir vielos figūra bei figūros brėžinio švarraščio lapas) įdedami į voką. Ant voko yra užklijuojamas darbo kodavimo lapelis.
15. Atliktus ir užkoduotus darbus kiekvienas komisijos narys vertina atskirai, vertinimus įrašydamas į jam pateiktą žiniaraštį. Galutiniam stojančiojo darbų įvertinimui yra išvedamas visų vertintojų balų aritmetinis vidurkis ir rezultatas įrašomas į žiniaraštį tik su testą laikiusiųjų kodais. Žiniaraštį pasirašo visi vertintojai ir administravimo komisijos pirmininkas.
16. Testo metu stojantysis gali būti išleidžiamas iš auditorijos trumpai pertraukai tik leidus administravimo komisijai. Darbai paliekami darbo vietoje. Pertraukos laikas įskaičiuojamas į bendrą testo laikymo laiką. Stojančiajam nutraukus testo laikymą savo valia arba administravimo komisijos nariui fiksavus grubius testo laikymo taisyklių pažeidimus (pašalinių priemonių naudojimas, tyčinis trukdymas kitiems stojantiesiems bei agresyvus elgesys), tokio stojančiojo darbai yra vertinami neigiamai.

**III SKYRIUS**

**UŽDUOČIŲ KODAVIMAS**

1. Kodavimo tikslas yra objektyviai įvertinti darbą neidentifikuojant stojančiojo.
2. Stojantysis, atlikęs abi užduotis, pateikia darbus administravimo komisijos nariui ir užpildo administravimo komisijos nario duotą sulankstytą kodavimo lapelį.
3. Kodavimo lapelis sulankstytas ir susegtas taip, kad darbo kodas nebūtų matomas. Administravimo komisijos narys pasirašo kodavimo lapelyje (dviejose vietose), nukerpa kodavimo lapelio šaknelę ir ją įteikia stojančiajam, paslėptą darbo numerį turinčią kodavimo lapelio dalį užklijuoja ant stojančiojo atliktų darbų voko, o likusią kodavimo lapelio dalį su užkoduota stojančiojo asmens informacija, stojančiajam matant, įdeda į atskirą stojančiųjų kodavimo lapelių voką.
4. Administravimo komisijos narys atliktų užduočių voką su kodo lapeliu, kuris yra užlenktas taip, kad kodo nesimato, perduoda administravimo komisijos pirmininkui.
5. Pasibaigus paskirtam testo laikui ir iš testo laikymo patalpos išėjus visiems stojantiesiems, administravimo komisijos pirmininkas, iš voko išima atliktas užduotis. Kodavimo lapelio dalį, kuri yra užklijuota ant voko, išskleidžia. Lapelyje, kuriame yra du kartus parašytas tas pats kodas yra perkerpamas į dvi dalis pagal kirpimo linijas. Viena kodo lapelio dalis su virvute prikabinama prie išlankstytos vielutės, kita paliekama priklijuota ant voko, į kurį sudėti testo metu stojančiojo atlikti darbai.
6. Ant išdrožto danties vainiko drožinio cheminiu pieštuku užrašomas suteiktas kodas.
7. Vertinimui pateikiami vokai su testą laikiusiųjų stojančiųjų užkoduotais darbais.
8. Po užduočių vertinimo, administravimo komisijos pirmininkas, išima kodavimo lapelius su stojančiojo identifikavimo duomenimis iš atskiro kodavimo lapelių voko, kodavimo lapelį išskleidžia ir įrašo lapelyje esantį kodą bei stojančiojo vardą ir pavardę į galutinį vertinimo žiniaraštį.

**IV SKYRIUS**

**UŽDUOČIŲ VERTINIMAS**

1. Atliktas koduotas stojamojo egzamino užduotis vertinimo komisija vertina pasibaigus visiems į studijų programą numatytiems egzaminams.
2. Užduotis kiekvienas vertintojas vertina savarankiškai, laikydamasis nuostatuose nustatytų vertinimo kriterijų
3. Atlikti darbai vertinami dešimties balų sistemoje nuo 1 iki 10 balų. Vertinant stojančiojo danties vainiko drožinį, atsižvelgiama į danties vainiko tikslią sumažintą kopiją, lyginant ją su užduotyje pateiktu danties modeliu ir vielos išlankstymą pagal pateiktą brėžinį.
4. Užduotys vertinamos teigiamai, kai daugiau, nei pusė komisijos narių vertinimo komisijos nariai kiekvieną iš atliktų užduočių įvertina ne mažiau, kaip 6 balais.
5. Teigiamais balais (skalė nuo 6 iki 10) yra įvertinama danties vainiko su šaknies dalimi drožimas gipsinėje kaladėlėje kai danties vainiko drožinyje:
	1. tikslios danties proporcijos;
	2. tiksli danties ekvatorių vieta;
	3. tinkamai perteikta bendra danties geometrinė forma ir atskirų paviršių geometrinė forma, vainiko ašis;
	4. tikslūs kampų, įlinkimų požymiai;
	5. išlaikyta danties struktūra: gumburų skaičius ir jų pozicija vienas kito atžvilgiu, kiti struktūriniai elementai, ir jų transformacija, tiksliai perteiktos paviršių kontūrinės linijos (1-as, II —as planas), centriniai ir periferiniai gumburų nuolydžiai;
	6. dantų konvergencija link kaklelio, link kramtomojo paviršiaus ar kandamojo krašto;
	7. įdubimų gylis, vagų gylis, jų padėtis, kryptis, išraiškingumas;
	8. tiksliai perteiktas dantų paviršiaus reljefas;
	9. darbas atliktas švariai ir tvarkingai.
6. Teigiamais balais (skalė nuo 6 iki 10) yra įvertinama išlenkta vielos figūra kai:
	1. išlenkta vielos figūra sutampa su piešinio kontūru;
	2. geometrinės figūros taisyklingos;
	3. vielos figūra visomis savo dalimis liečia lygų stalo paviršių, bei tarp vielos galų likęs mažiausiai įmanomas tarpas.
7. Testas vertinamas neigiamai, jei:
	1. nors viena iš dviejų užduočių įvertinama neigiamai;
	2. jei išdrožtas ne tos žandikaulio pusės danties vainikas, koks buvo pateiktas testo vykdymo metu danties modelis;
	3. jei išlenkta vielinė figūra neatitinka nubraižytos schemos;
	4. jei neatlikta ir vertinimo komisijai nepateikta nors viena užduotis;
	5. jei ant darbo paliekami stojančiojo identifikaciniai duomenys, tokie darbai nevertinami ir laikoma, kad egzaminas neišlaikytas
	6. asmenys, kurių veiksmai aprašyti 21 šių nuostatų punkte.

**V SKYRIUS**

**GALUTINIS TESTO ĮVERTINIMAS**

1. Galutinis manualinių gebėjimų testas vertinimas teigiamai - „įskaityta“ arba neigiamai - „neįskaityta“.
2. Teigiamas įvertinimas (vertinimo kodas pagal LAMA BPO užduočių vertinimo kodavimą) iš žiniaraščio su kodais (forma KV) visiems, kurie gavo 6 arba aukštesnį balą, įrašomas į galutinį žiniaraštį. Žiniaraščius pasirašo vertinimo ir administravimo komisijos pirmininkai.
3. Neigiamas įvertinimas (vertinimo kodas pagal LAMA BPO užduočių vertinimo kodavimą) įrašomas, jei atlikta užduotis įvertinta žemesniu nei 6 balais arba 36 punkte nurodytais atvejais.
4. Neatvykusiems į testo laikymą galutiniame žiniaraštyje įrašomas kodas pagal LAMA BPO užduočių vertinimo kodavimą.
5. Vertinimo rezultatai stojantiesiems skelbiami LAMA BPO informacinėje sistemoje ne vėliau, kaip iki 2023 metų liepos 15 dienos.

**VI SKYRIUS**

**BAIGIAMOSIOS NUOSTATOS**

1. Nuostatai gali būti keičiami direktoriaus įsakymu, bet ne vėliau kaip likus 5 dienoms iki testo laikymo datos.
2. Stojantieji, išlaikę manualinių gebėjimų testą Kauno kolegijoje įvertintas teigiamai, įgyja teisę dalyvauti stojančiųjų konkurse studijuoti dantų technologijos studijų programą Kauno kolegijoje.
3. Atlikti stojančiųjų testo darbai saugomi vienerius kalendorinius metus.
4. Apeliaciją galima pateikti per 24 val. po rezultatų paskelbimo testo administravimo komisijos pirmininkui tik dėl testo laikymo procedūrų numatytų šiuose nuostatuose pažeidimo. Apeliacijos išnagrinėjamos ir rezultatai paskelbiami ne vėliau kaip per 3 darbo dienas nuo apeliacijos gavimo dienos. Pavėluotai įteiktos apeliacijos nenagrinėjamos.
5. Apeliacija dėl darbų vertinimo rezultatų neteikiama.

Priėmimo į Kauno kolegiją 2023 m. taisyklių

7 priedas

**STOJANČIŲJŲ TIESIOGIAI Į KAUNO KOLEGIJOS MENŲ STUDIJŲ KRYPČIŲ GRUPĖS STUDIJŲ PROGRAMAS STOJAMŲJŲ EGZAMINŲ ORGANIZAVIMO IR VYKDYMO 2023 M. TVARKOS APRAŠAS**

**I SKYRIUS**

**BENDROSIOS NUOSTATOS**

1. Stojančiųjų tiesiogiai į Kauno kolegijos menų studijų krypčių grupės studijų programas stojamųjų egzaminų 2023 m. organizavimo ir vykdymo tvarkos aprašas (toliau – Aprašas) nustato asmenų, stojančių instituciniu tiesioginiu priėmimu į Kauno kolegijos menų studijų krypčių grupės studijų programas stojamojo egzamino organizavimo ir vykdymo nuostatas, egzamino reikalavimus, vertinimo ir atrankos komisijos sudarymo principus bei atliktų užduočių vertinimo sistemą.
2. Stojamojo egzamino organizavimo tikslas – patikrinti ir įvertinti stojančiųjų, nedalyvavusių stojamuosiuose egzaminuose bendruoju priėmimu į Lietuvos aukštąsias mokyklas metu meninius gebėjimus ir įgūdžius.
3. Vykdant tiesioginį priėmimą skaičiuojamas konkursinis balas, sudaromos konkursinės eilės ir taikomas minimalaus konkursinio balo reikalavimas, kaip ir bendrojo priėmimo metu į Lietuvos aukštąsias mokyklas metu.
4. Šiame dokumente naudojamos pagrindinės sąvokos:
	1. Kūrybinių darbų aplankas (toliau – Portfolio) – tikslingas, efektyvus stojančiojo darbų rinkinys ir reflektyvus savęs vertinimas, skirtas pažangos ir pasiekimų dokumentavimui per tam tikrą laikotarpį, atsižvelgiant į specifinius kriterijus.
	2. Motyvacinis pokalbis – žodinis pasikeitimas informacija, turint tikslą sužinoti asmenišką stojančiojo (-iosios) nuomonę apie apsisprendimo studijuoti motyvus.
5. Stojamieji egzaminai organizuojami stojantiesiems į šias menų studijų krypčių grupės studijų programas:

|  |  |
| --- | --- |
| **Studijų kryptis** | **Studijų programos** |
| Dailė | Objektinis menas |
| Meno objektų restauravimas | Dailės kūrinių konservavimas ir restauravimas |
| Dizainas | Dizainas |
| Įvaizdžio dizainas |
| Mados dizainas |
| Medijų menas | Fotografija |

**II SKYRIUS**

**ATRANKOS IR VERTINIMO KOMISIJŲ SUDARYMAS**

1. Stojančiųjų gebėjimus vertina paskirta atrankos ir vertinimo komisijos. Vienas iš komisijos narių skiriamas komisijos pirmininku.
2. Atrankos ir vertinimo komisijos sudaromos pagal poreikį – kiekvienai studijų krypčiai atskirai:
	1. stojančiųjų į *Dailės* studijų krypties programą;
	2. stojančiųjų į *Meno objektų* *restauravimo* studijų krypties programą;
	3. stojančiųjų į *Dizaino* studijų krypties programą;
	4. stojančiųjų į *Medijų meno* studijų krypties programą;

arba grupuojant po dvi studijų kryptis.

1. Kiekvieną atrankos ir vertinimo komisiją turi sudaryti ne mažiau kaip trys asmenys, iš kurių, pagal poreikį, vienas arba du studijų programų koordinatoriai. Komisijos nariais negali būti asmenys, stojančiuosius rengiantys stojamiesiems egzaminams.
2. Atrankos ir vertinimo komisijos sudėtį tvirtina Kauno kolegijos Direktorius Menų ir ugdymo fakulteto Dekano teikimu.
3. Portfolio ir motyvacinio pokalbio vertinimo procedūrą administruoja bei teikia stojantiesiems informaciją apie stojamojo egzamino vykdymą ir vertinimą Menų ir ugdymo fakulteto Studijų vedėja.

**III SKYRIUS**

**STOJAMŲJŲ EGZAMINŲ VYKDYMAS**

1. Tiesioginis priėmimas į menų studijų krypčių grupės studijų programas vykdomas Menų ir ugdymo fakulteto Menų akademijoje, A. Mackevičiaus g. 27, Kaunas.
2. Norintys studijuoti registruojasi telefonu (8 37) 321047, el. paštu nijole.meskeliene@go.kauko.lt arba tiesiogiai atvykus į Menų ir ugdymo fakulteto Menų akademiją. Registracijos metu stojantysis informuojamas apie dokumentų priėmimo ir priėmimo į studijas vykdymo datas.
3. Stojamąjį egzaminą sudaro dvi dalys: stojančiojo Portfolio pristatymas ir motyvacinis pokalbis.
4. Savo Portfolio stojantysis privalo atsinešti atvykdamas į stojamąjį egzaminą.
5. Prieš pateikdamas Portfolio ir prieš motyvacinį pokalbį kiekvienas stojantysis egzamino administratoriui pateikia asmens tapatybę įrodantį dokumentą (pasą, asmens tapatybės kortelę, vairuotojo pažymėjimą).
6. Prieš stojamojo egzamino pradžią stojantieji supažindinami su jo laikymo trukme ir kitais reikalavimais.
7. Atrankos ir vertinimo komisija vykdo Portfolio ir motyvacinio pokalbio vertinimą ir kiekvienas atskirai užpildo Portfolio ir motyvacinio pokalbio įvertinimo protokolą.
8. Stojančiojo Portfolio ir motyvacinio pokalbio galutinis įvertinimas balais (visų trijų vertintojų skirtų balų aritmetinis vidurkis) pateikiamas galutinėje Portfolio ir motyvacinio pokalbio įvertinimo ataskaitoje.

**IV SKYRIUS**

**PORTFOLIO VERTINIMAS**

1. Stojančiojo Portfolio gali būti pateiktas aplanke, segtuve, skaitmeninėse laikmenose ir kt.
2. Portfolio sudedamosios dalys:
	1. titulinis lapas, kuriame nurodoma stojančiojo vardas, pavardė, adresas;
	2. turinio lapas, kuriame nurodoma Portfolio sudedamųjų dalių vieta;
	3. stojančiojo gyvenimo aprašymas (CV);
	4. stojančiojo savianalizė apie mokymosi pažangą ir turimas kompetencijas (t.y. išsamiai aprašyti mokslo ir (ar) meno pasiekimai, gebėjimai, domėjimosi laukas, praktinė patirtis, vertybinės nuostatos ir kt.);
	5. stojančiojo mokymosi pasiekimų (kompetencijų) įrodymai (diplomai, pažymėjimai apie baigtas studijas ar kursus, mokytojų ir kitų asmenų atsiliepimai, asmenines ir profesines kompetencijas grindžiantys įrodymai: piešiniai, akvarelės, kompozicijos, fotografijos, grafiniai darbai ir visa kita, į ką stojantysis norėtų atkreipti dėmesį, kai vertinama jo asmeninė patirtis), kurie išdėstomi sistemiškai, atitinkama tvarka.
3. Komisijos nariai Portfolio vertina 70 (septyniasdešimties) balų skalėje. Vertinamo kriterijai:
	1. Portfolio struktūros atitikimas privalomiems reikalavimams (išlaikytas struktūriškumas, estetinis vaizdas, aprašomajame tekste sakinių konstrukcija atitinka lietuvių kalbos ir stiliaus reikalavimus, išsamiai pateikta savianalizė apie savo pasiekimus ir turimas kompetencijas meno srityje) (15 balų);
	2. dalyvavimas / laimėjimai tarptautiniuose / respublikiniuose meno srities konkursuose, olimpiadose, mokytojų ar kitų asmenų atsiliepimai / rekomendacijos (5 balai);
	3. kūrybinių darbų (piešinių, akvarelės, kompozicijos, fotografijos, grafinių darbų ir kt.) atlikimas įvairiomis technikomis, atskleidžiant stojančiojo originalumą ir išraiškingumą, domėjimąsi konkrečia meno kryptimi, maksimaliai parodant pažangą (50 balų).

**V SKYRIUS**

**MOTYVACINIO POKALBIO VERTINIMAS**

1. Motyvacinio pokalbio vertinimui stojančiajam pateikiami klausimai:
	1. trumpas pasakojimas apie save (prisistatymas);
	2. argumentai, kodėl pasirinkta studijų programa / profesija;
	3. įvardinamos konkrečios savybės, tinkančios būsimos profesijos pasirinkimui;
	4. darbo vizija po studijų.
2. Komisijos nariai motyvacinį pokalbį vertina 30 (trisdešimties) balų skalėje. Vertinama:

|  |  |
| --- | --- |
| **Pagrindinis klausimas** | **Vertinimas balais** |
| 1. Trumpas prisistatymas. | - |
| 2. 2-3 svarių argumentų, kodėl pasirinkta konkreti studijų programa / profesija, pateikimas. | Įvardija vidinius su profesijos turiniu ir būsimu darbu susijusius motyvus, geba argumentuoti savo pasirinkimą bei tai paaiškinti konkrečiais pavyzdžiais, demonstruoja tvirtą apsisprendimą dėl profesijos pasirinkimo (10 balų). |
| 3. Konkrečių asmeninių savybių, tinkančių būsimos profesijos pasirinkimui, įvardinimas. | Pabrėžia, jog turi tinkamų šiai profesinei veiklai savybių (kruopštumas, atsakingumas, kūrybiškumas, originalumas, gebėjimas bendrauti, bendradarbiauti ir kt.) (10 balų) |
| 4. Ateities vizijos apie savo darbą baigus studijas pateikimas. | Sieja savo darbinę ateitį su pasirinkta profesija, prognozuoja ir modeliuoja būsimą darbinę veiklą, stojantysis tikras dėl savo pasirinkimo (10 balų). |

**VI SKYRIUS**

**BAIGIAMOSIOS NUOSTATOS**

1. Jei stojantysis nesutinka su įvertinimu, jis turi teisę per 3 darbo dienas nuo atsakymo gavimo dienos pateikti apeliaciją Kauno kolegijos direktoriui.
2. Informacija apie tiesioginį priėmimą teikiama tiesiogiai atvykus į Menų ir ugdymo fakulteto Menų akadem­iją, telefonu (8 37) 321047 arba el. paštu nijole.meskeliene@go.kauko.lt.
1. Tik studentams gebantiems studijuoti lietuvių kalba. [↑](#footnote-ref-1)